
| ACTA APOSTOLICAE SEDIS 


COMMENTARIUM OFFICIALE 


: ACTA PII PP. XI 


SACRUM CONSISTORIUM 


I 


Feria secunda, die 24 martii 1924, in Palatio Apostolico Vaticano, 
habitum est Consistoriwm secretum, cuius acta ex ordine referuntur. 


4 I, — TRADITIO CAMERARIATUS 8. RB. E. 


Andreas Card. Friihwirth detulit Perulam Sacri 8. R. E. Cardina- 
lium Collegii et reddidit Beatissimo Patri, qui eam tradidit Raphaéli 
Card. Scapinelli di Léguigno, pro hoc anno ipsius Sacri Collegii 8, R. E. 
Cardinalium Camerario. 


II. — ALLOCUTIO SSMI DOMINI NOSTRI 
CREATIO ET PUBLICATIO 8S. R. E. CARDINALIUM 


VENERABILES FRATRES 


4 Amplissimum consessum vestrum quoties per annum con- 
| tingit intueri coram et pro Apostolico officio alloqui, Nobis pro- 
fecto non sine magna delectatione contingit; hodierna autem 
“a opportunitate eo utimur libentius, quod una vobiscum lieet hinc 
cogitationem ad quadragesimalia documenta et mysteria con- 
i vertere, illinc, veluti experrecto ad iucundiora animo, Paschalia 
gaudia praecipere. 

mt Quarum delibato, ut aequum erat, sanctissimarum argumento 
a rerum, iam vos, Venerabiles Fratres, edoceri attinet, qualis 

quamgue laetabilis exitus Encyclicas Litteras Maximam gravis- 
simamque sit consecutus, quibus, ad Episcopos, clerum popu- 
lumque Galliae ipso Cathedrae Petri Romanae die festo datis, 
gravissimum Consociationum dioecesanarum negotium ita tandem 
diremptum nuntiabamus, ut eas posthac liceret, permissu atque 
etiam hortatu Nostro, experiri. Laetabilem exitum diximus, cum, 
quicquid visum est, rebus diu multumque perpensis, decernere, 
populi Gallici consensus et publicae gratae voluntatis significa- 
tiones exceperint. At vero, quemadmodum maius exstitit quam 
ut pro merito laudari posset, sic Nobis incredibili fuit solacio 
illud, quod Ecclesia Gallica, cum ingenti admiratione catholici 
orbis, iterum edidit, in Apostolicam Sedem atque in Vicarium 
Iesu Christi obsequii observantiaeque singularis exemplum: cuius 
quidem rei mansuro sunt documento non modo ea quam die sexto 
superioris mensis dioecesium e Gallia Antistites ad totius na- 
tionis clerum ac populum dederunt communiter et subscripsere ad 
unum omnes Pastoralem epistulam, sed etiam litterae quas ab 
iis singillatim Nosmet officii plenas accepimus. Neque id Nobis 
contra spem exspectationemque accidit; spondebant enim quae 
per asperas item Galliae condiciones, in sacro Pii VII et Pii X . 
principatu, haud absimili in genere evenerant. Verum, quia rem 
huc evasuram prospexeramus, non idcirco e testimonio isto pie- 
tatis minorem cepimus laetitiae fructum; placetque Episcopis et 
clero populoque Galliae gratum publice profiteri animum Nostrum 
in hac coetus maiestate, in quem omnium undique ora atque 
oculos novimus esse conversos. Postulatum interea a Nobis est, 
qua demum ratione Consociationes eiusmodi facilius aptiusque 
ad effectum deducerentur; docuimus equidem, auctoritatemque 
Nostram, quotiescumque oportuerit, libenter interposituri sumus ; 
sed praecipuas in hoc negotio partes, ut par est, Episcoporum 
arbitrio, pro rerum locorumque varietate, permittimus. 

Aliud praeterea, quasi e terrarum orbis theatro, obiectum 
Nobis communis catholicorum fidei spectaculum, quod mira qua- 
dam suavitate animum Nostrum perfudit. Intellegi volumus, 
plenum alterum ab inito Pontificatu annum singulari pietatis 

exemplo ubique gentium commemoratum, diemque illum pas- 
sim per omnes actum regiones, qui « Pontificis dies » tam venuste 
nuncupari consuevit: quae quidem sollemnia non modo multitu- 
dines, sed etiam civitatum primores et vel ipsi summi rerum 
publicarum magistratus, suam erga Nos caritatem multimodis 
testando, participavere. De his igitur tantis tantaque cum cele- 
britate tributis honoribus, benignitati Dei hominumque pietati 
gratias agimus, eo quidem maiores, quod, tenuitatem facile agno- 
scentes Nostram, non tam Nos ornari praedicarique credimus, 
quam illum Pastorum Principem, cuius vicaria ut fungeremur in 
terris potestate, divinitus Nobis, quamvis immerentibus, obtigit. 

Laeta ista sane et cum catholici nominis dignitate utilitati- 
busque coniuncta: sed his alia, Venerabiles Fratres, comitari non 
desinunt, quae magnam Nobis miserationem iniiciunt ac com- 
movent. 

Quae ut breviter attingamus, recordatio eorum non excidit 
et religiosorum virorum et sacerdotum, qui, duce Ioanne Baptista 
Cieplak Archiepiscopo Achridano, libertate orbati, custodiae pu- 
blicae incommoda aerumnasque perpetiuntur adhuc et perfe- 
runt. Filios Nobis carissimos, quando alio pacto adiuvare non 
possumus, coram Ordine vestro iterum commemoramus, honoris 
solaciique causi eo largius impertiendi quo captivitas diutius 
producitur; eorumque sortem, cum bonos omnes haud oblivisci 
cupimus, tum iis ipsis commendare perseveramus, quorum in 
manibus est et penes quos peculiari aliquo intercedendi iure 
non omnino carere videamur. — Est praeterea ingens eorum nu- 
merus, qui veritatis caritatisque cupidi, unitatem pacemque sitien- 
tes, ab haeresi et schismate in Nos et hance Apostolicam Sedem 
suspiciunt, quasi sparsae dissipataeque oves, quae dominici ovilis 
desiderio teneantur. Vix attinet dicere, quam vehementer eos 
amplexari aveamus; quodsi iteratae per Nos summi uniusque Pa- 
storis invitationi: Venite ad me omnes, properando ad Nos ac- 
cessu respondeant, iam paternis eos allocuturi sumus verbis: 
Omnia mea, tua sunt. In quo catholicis omnibus gratiam habe- 
bimus maximam, quotquot dissidentibus a se fratribus, divina 

gratia instincti, ad germanae adeptionem fidei viam munire con- 
tenderint, praeiudicatas convellendo opiniones, integram tradendo 
catholicam doctrinam, eamque discipulorum Christi notam, quae 
caritas est, in se potissimum exhibendo. Frequentissimos denique 
utriusque sexus orbos ac derelictos, debiles atque aegros, pueros 
et senes, ad inopiam et squalorem ab aurea saepenumero medio- 
critate et vel ab ipsa fortunarum copia prolapsos, ut angustiis 
suis leniendis nonnihil opis petant, ad Nos confugere cernimus. 
Quod autem illa, quam Deus Vicario in terris suo universalem 
paternitatem demandavit, ab omnibus naturali veluti sensu 
agnoscitur, tam grande id profecto est, tam magnificum quam 
quod maxime. At hoc ipsum paternitatis officium nimium quantum 
Romano Pontifici importaret maeroris atque angustiarum, nisi 
adforent qui, illius paternitatis apprime conscii quia in domo 
Patris sunt, egestati miserorum levandae facultates sumptusque 
suppeditarent. Itaque filii per terrarum orbem Nostri, qui sunt, 
Dei providentid, re familiari locupletiores, fratribus adversa 
fortuna utentibus sic consulunt, ut per communem Patrem 
subvenire malint. Qua quidem re cum magnopere commoveamur, 
adiutoribus istis sociisque beneficentiae Nostrae memorem Nostrum 
significamus animum; misericordiam enim tot filiis Nostris adhi- 
bitam tamquam Nobismet ipsis tributam existimamus. 
Verumtamen gratae eiusmodi voluntatis significationi defore 
aliquid videatur, nisi quam filii Nostri e Foederatis Americae 
Civitatibus in hoc caritatis certamine habuere partem, singula- 
tim recolamus atque in luce totius orbis collocemus. Etenim ex 
quo primum pro pueris Russis fame enectis clamavimus, earun- 
dem Civitatum Episcopi, clerus et populus tam prompte, tam 
liberaliter adiutricem Nobis navarunt operam, ut, licet undique 
omnes stipem in tantae levamentum calamitatis conferrent, ipsi 
tamen primas et tum et deinceps perseverando obtinerent. Quodsi 
fraterna ista liberalitatis contentio, vixdum necessitates remise- 
rant, aliquantum resedit, satis fuit, cum novae passim ingrue- 
runt miseriarum molestiae, peracerbam Nos rem paucis signifi- 
casse, ut certamen ubique revivisceret et pecuniae rerumque 

adiumenta, pro varia uniuscuiusque facultate, rursus undique 
confluerent. Quid quod iidem Foederatarum Americae Civitatum 
fideles, quantacumque antea egerant veluti obliti, opibus longe 
maioribus in egentium praesidium collatis, partum iam tum lar- 
gitatis principatum retinuere? Cum autem, quantam animo Nostro 
admirationem iniecerit in hac superioribus aetatibus ignota atque 
in perpetuum memoranda calamitatum incursione isthaec non 
minus singularis aemulatio caritatis, verbis exprimere nequeamus, 
decrevimus tali eam facto collustrare, quod, ut est, pro rei tem- 
porisque novitate, extraordinarium cumque ipsis summis cohaerens 
ecclesiasticae hierarchiae gradibus, veluti oculis omnium, maxime- 
que civium earum nobilissimarum regionum, sensus proponeret 
Nostros taciteque declararet. Scilicet deliberatum Nobis est, ad 
Romanae Purpurae honorem duos e Foederatis Americae Civitati- 
bus sacrorum Antistites evehere, qui, ob suas animi ingeniique 
laudes, ob suae cuiusque Sedis amplitudinem dignitatemque, ob 
studiosam egregiamque pastoralis muneris perfunctionem, inter 
Episcopos earundem Civitatum excellunt : quorum interea nomina 
aperire paulisper moramur, ne alia, quae attentionem postulant 
Nostram, eventa, eademque laeta non ad unum omnia, silentio 
transire videamur. 

Iam si propius a Nobis circumspiciamus, facere equidem non 
possumus quin summopere laetemur, una cum sanctissima Christi 
Crucifixi Imagine, signo ac monumento redemptionis humanae, 
doctrinae christianae institutionem in ludos auspicato remigrasse, 
ubi pueri, divino Magistro carissimi, prima litterarum elementa 
discunt et ad vitae consuetudinem ab initio aetatis conforman- 
tur. Verum hac in re Nobis non licet, quemadmodum velimus, 
omni esse sollicitudine vacuis; nam, etsi confidimus, quibus de 
religiosa eiusmodi institutione regunda tradendave mandetur, 
eos et parate et sincere et salva officii conscientié rem tanti 
momenti adgressuros, ipsum tamen postulat, quo fungimur, apo- 
stolicum ministerium, ut Venerabiles Fratres Italiae Episcopos, 
clerum et patres matresque familias in visceribus Christi obte- 
stemur ne securi torpescant neve de nativo iure suo vigilandi 

et pro necessitate expostulandi detrahi quicquam patiantur. Causa 
enim agitur gravissima, cuius in eos ipsos eventus et periculum 
magnam partem recidat, cum inde non tam sors Ecclesiae, ad 
immortalitatem ex divinis promissis natae et in universum ter- 
rarum orbem patentis, quam familiarum et civilis societatis et 
vel ipsius rei publicae fortuna pendeat. Neque enim liceat civitati 
colligere nisi id ipsum quod antea severit, veritatem aut errorem, 
germanam Christi fidem aut ethnicam pravitatem, humanum 
denique cultum aut detestabilem barbariam, quantumvis externo 
splendore claram exquisitissimisque fucatam munditiis, quas 
recentior rerum cursus ac progressus invexit. 

Hue accedit quod non modo curis ac sollicitudinibus, ut supra 
diximus, verum etiam maerore afficimur ob civium cum civibus 
simultates ac potissimum ob vim haud raro personis, locis rebus- 
que sacris, praetereaque iis illatam sodalitatibus, quae, quam- 
quam religiosae ac sacrae per se non sunt, arcte tamen cum Reli- 
gione et ecclesiastica hierarchia cohaerent, qua praeeunte et duce, 
remoto quovis partium rerumque publicarum studio, ad catholice 
sentiendum ac vivendum homines singulos societatemque dome- 
sticam et civilem adducere nituntur. Quod enim perspicue atque 
plus semel ediximus, nulli prorsus licere, ad consilia dumtaxat 
politica vel ad fovendam partium quarumlibet causam, cum au- 
ctoritate sacra, tum catholica actione abuti, — idque ne fieret 
pro facultate prohibuimus -, idcirco impositas Religioni iniu- 
rias aut vim personis, rebus institutisque cum ea coniunctis, per 
speciem publicarum rationum, adhibitam iure optimo conquerimur 
atque improbamus. Nonnulla quidem ad exitum aut nuperrime 
perducta aut mox perducenda libenter fatemur non iniucunda 
accidisse, ut intermissam -— quae utinam funditus retractetur — 
notissimam legem, unde satis gravia operibus legatisque piis im- 
penderent detrimenta, ut maioris pecuniae assignationem clero 
sustentando, etsi ad annum tantummodo, prorogatam, decretam- 
que sacris eius ministeriis tuendis militiae vacationem. At nolimus 
silendo eam invehere opinionem, Apostolicam Sedem cuipiam 
renuntiasse aut renuntiare velle ius suum de iis rebus decer- 

nendi quae ad se unice pertinent, itemque, quicquid concessum 
concedendumve in futurum tempus, alio id nomine, quam in- 
choatae restitutionis, in acceptum imputare posse. 

Sed ante quam finem faciamus loquendi, animum, communis 
solacii gratia, libet ad alia traducere, quae, sive in effectu iam 
sive proxime futura sunt, spem bonam continent meliorum tem- 
porum. 

Ac primum, quamquam per Europae regiones, incertis adhuc 
suspensisque rebus, haud exigua superest aegritudinum incom- 
modorumque moles, videtur tamen, cum in singulis civitatibus, 
tum in publicis populorum inter se rationibus, status maturescere 
aliquanto felicior; unde religiosis negotiis, per istam animorum 
rerumque perturbationem paene ubique profligatis, non parum 
accedere emolumenti confidimus. Verum optima rei catholicae 
spes illucescit per immensos tractus creberrimosque Sinarum 
populos ex primo Concilio Plenario, quod, superioribus men 
sibus rite paratum, haud ita multo post, Delegato Nostro 
praeside, habebitur. Cuius quidem cogendi si causam attulit 
periucundam ipsa sacrarum Missionum condicio provecta felici- 
ter rerumque aptius ordinandarum necessitas, planum est pro- 
spicere, ex Conventu isto sane memorabili, ut ceteri id genus 
Conventus alibi acti argumento sunt, magna demum obventura 
esse Sinensi Ecclesiae incrementa. 

Neque minora vertente anno ex sacris quibusdam sollemni- 
bus incidunt Nobis atque Almae huius Urbis civibus pietatis 
laetitiaeque incitamenta; plenum enim quartum decimum comme- 
moraturi sumus saeculum, postquam populus Romanus suavis- 
simam beatae Mariae in Porticu Imaginem venerari coepit, item- 
que sextum decimum a dedicata primum Basilica Ioannis ad 
Lateranum. Hine recolenda obiicitur picta Dei hominumque Ma- 
tris Effigies « Romanae Portus securitatis », inde Cathedrae ec- 
clesia Nostrae, omnium « urbis et orbis mater et caput ecclesia- 
rum » eademque ordinationis Nostrae sacerdotalis ecclesia: utraque 
maiestate affluens et gratidé tantae tamque praeclarae vetustatis. 
Certe, nisi Nos Romani Episcopatus permoveret officium, ipsa 

fidei pietatisque, qua incendimur, flamma Nos cogeret eiusmodi 
provehere ac participare sollemnia: coepimus equidem, et in- 
ceptum neutiquam deseremus, cum nihil habeamus antiquius, 
quam ut debita Virgini pietas Romanaeque Cathedrae studium in 
dilectis filiis ex Urbe Nostris, immo etiam in Christi fidelibus omni- 
bus, cotidie magis floreant ac revirescant. Dolendum sane, hisce 
Apostolicae Sedis condicionibus prohiberi Nos quominus, deces- 
sorum Nostrorum exemplo, et munificentissime agamus et sacris 
ritibus praesentes adsimus: quae sane egregia eorum facta Pon- 
tificum in fastis Basilicae Lateranensis et templi S. Mariae in 
Porticu exstant aureis veluti litteris inscripta. 

At duplici alio, Venerabiles Fratres, aliquanto post fruituri 
sumus, ut nostis, celebritatis eventu, unde haec Alma Urbs com- 
munis fidei ac pietatis, itemque omnium hominum pacificationis 
fraternaeque populorum necessitudinis, quasi quoddam theatrum 
exsistet: de Anno Sancto intellegi volumus deque Missionaria 
Expositione, quam vocant, in Vaticanis hisce aedibus habenda. 
Atque iam nunc, magna cum animi iucunditate, videre prope- 
modum videmur peregrinos undique huc, ad millia bene multa, 
confluere, et, admissa expiandi seseque Deo reconciliandi cupidos, 
paratosque vitam rectius sanctiusque in reliquum tempus tra- 
ducere, Portam Sanctam catervatim ingredi, quam Nos eo con- 
silio, pro vetere more institutoque, aperiemus, ut copiosiores 
redemptionis fructus gratiaeque in ipsos emanent atque effluant. 
Neque est ullo pacto dubitandum, quin iidem peregrini et fide- 
les, quando, miro quodam complexu propositam, multiformem 
heroicamque adspexerint recteque aestimaverint missionalium ca- 
tholicorum operam - illorum missionalium, inquimus, qui, ut 
miserrimis fratribus in umbra mortis sedentibus caelestes eos lumi- 
num gratiarumque thesauros impertiant quibus heic affluimus, 
et patriae et suorum et vel ipsius vitae iacturam faciunt —, iam 
se ad tanti apostolatus admirationem converti sentiant atque 
abripi et in promovendis sacrarum Missionum utilitatibus dele- 
ctentur. Merito igitur vobiscum, Venerabiles Fratres, eam in spem 
erigimur, futurum, ut sacri istius piacularisque anni cursus sic 

ad regnum Dei proferendum pacemque inter homines concilian- 
dam conferat, ut, optatissima Nobis ac precibus gemitibusque 
invocata Nostris, pax Christi in regno Christi opinione citius 
affulgeat. 

Iam veniamus ad lectissimos viros duos, quos Romanae Pur- 
purae honore dignos superius diximus, in amplissimum Ordinem 
vestrum cooptandos. 

Hi sunt: 


GEOoRGIUS GULIELMUS MUNDELEIN, Archiepiscopus Chica- 
giensis, 
PATRICIUS IOSEPH HAYES, Archiepiscopus Neo-Eboracensis. 


Quid vobis videtur? 


Itaque, auctoritate omnipotentis Dei, sanctorum Apostolorum 
Petri et Pauli ac Nostra, creamus et publicamus S. R. E. Car- 
dinales 


EX ORDINE PRESBYTERORUM 


GEORGIUM GULIELMUM MUNDELEIN, 
PATRICIUM IOSEPHUM HAYES. 


Cum dispensationibus, derogationibus et clausulis necessariis 
et opportunis. In nomine Patris $4 et Filii §§ et Spiritus $8 Sancti. 
Amen. 


Superest ut viduatis Ecclesiis provideamus. 


Ill. — PROVISIO ECCLESIARUM 


Tum Beatissimus Pater his, quae sequuntur, Ecclesiis proprios Pastores 
attribuit, nimirum: 

Metropolitanae Ecclesiae Ianuensi praefecit R. P. D. Franciscum Sidoli, 
hactenus Episcopum Reatinum. 


Metropolitanae Ecclesiae de Durango, R. P. D. Iosephum Mariam 
Gonzalez, hactenus Episcopum Siuniensem. 


Cathedrali Ecclesiae Laudensi, R. P. D. Ludovicum Antomelli, hactenus 
Episcopum Balneoregiensem. 

Cathedrali Ecclesiae Faventinae, R. P. D. Rogerium Bovelli, hactents 
Episcopum Mutilensem. 

Cathedralibus Ecclesiis Maceratensi et Tolentinae, invicem perpetuo 
unitis, R. P. D. Aloisium Ferretti, hactenus Episcopum Mandelensem. 

Cathedrali Ecclesiae Sancti Hyacinthi, R. D. Fabium Zoél Decelles, 
vicarium capitularem eiusdem dioecesis. 

Cathedrali Ecclesiae Constantinianae, R. D. Ioannem Franciscum Thié- 
nard, canonicum decanum et archipresbyterum metropolitanae Ecclesiae 
Algeriensis. 

Cathedrali Ecclesiae Clonfertensi, R. D. Ioannem Dignan, parochum de 
Killimore, in eadem dioecesi. 

Cathedrali Ecclesiae Galtellinensi—Norensi, R. D. Maurilium Fossati, 
Superiorem Congregationis Oblatorum Ss. Gaudentii et Caroli, in dioecesi 
Novariensi. 


Insuper Ssmus Dominus Noster alios etiam, per Apostolicas sub plumbo 
Litteras iam renunciatos, sacrorum Antistites publicavit, scilicet: 


ARCHIEPISCOPOS: 


Neapolitanum, Alexium 8S. R. E. Card. Ascalesi, iam Archiepiscopum 
Beneventanum. 

Damascenum Syrorum, R. P. D. Gregorium Petrum Habra, iam Archie- 
piscopum Mausiliensem Syrorum. 

Rigensem, R. P. D. Antonium Springovicz, per evectionem sedis ad 
archiepiscopalem. 

Bellohorizontinum, R. P. D. Antonium dos Santos Cabral, per evectio- 
nem sedis ad metropolitanam. 

Claudiopolitanum, R. P. D. Georgium Prudentem Bruley des Varannes, 
iam Episcopum Monoecensem. 


EPISCOPOS: 


Limericiensem, R. D. David Keane. 


Petrolinum, BR. P. D. Antonium Malan, iam Episcopum titularem 
Amisensem et Praelatum Ordinarium Praelaturae Nullius Ssmae Conce- 
ptionis de Araguaya. 

Acmoniensem, R. P. Bartholomaeum Wilson. 


| 

Euraeensem, R. P. Ioannem Peruzzo. 
Soliensem, R. D. Iosephum Hammels. 
Metropolitanum, R. D. Ioannem Mariam Jan. 


Aradensem, R. P. D. Petrum Aziz Hoh, iam Episcopum Salmasiensem 
Chaldaeorum. 


Jaffnensem, R. P. Alfridum Guyomard. 


Methonensem, R. P. D. Ioannem Mariam Camilleri, iam Episcopum 
Gaudisiensem. 


Aezanitensem, R. P. Antonium van Velsen. 
Andrapanensem, R. P. Caesarem Angelum Vigi:ani, 
Pellaeensem, R. D. Gulielmum Franciscum Brown. 
Tornacensem, R. D. Vedastum Rasneur. 
Maurianensem, R. D. Augustinum Grumel. 

Portus Augustae, R. D. Andream Killian. 
Goulburnensem, R. D. Ioannem Barry. 


ABBATEM: 


Einsidlensem, Ignatium Staub. 


IV. — POSTULATIO PALLII 


Posthaec Ianuarius Card. Pignatelli Granito di Belmonte, procuratorio 
nomine Alexii Card. Ascalesi, sistens coram Sanctissimo, instanter postu- 
lavit pallium Metropolitanae Ecclesiae Neapolitanae, et post eum similiter 
institerunt pro Pallio Pastores dati Ecclesiis Ianuensi, Bellohorizontinae, 
Rigensi et De Durango. 

Quorum postulationibus Beatissimus Pater benigne adnuere digna- 
tus est. 


II 
TRADITIO RUBRI GALERI 


Feria quinta, die 27 martii, in Patriarchali Basilica Vaticana, habitum 
est publicum Consistorium, in quo Ssthus Dfius Noster Pius PP. XI Ga- 
lerum rubrum Pontificalem solemniter tradidit Cardinalibus quos die 24 
creaverat et publicaverat: 


GEORGIO GULIELMO MUNDELEIN, 
Patricio IoSEPHO HAYES. 


| 

Interea, per advocatum Sacri Consistorii Albertum Guidi, pro prima 
vice, peroratio fiebat Causae ven. Servi Dei Marci ab Aviano, sacerdotis 
professi Ordinis Fratrum Minorum Capulatorum. 


I. — PROVISIO ECCLESIARUM 


Publico Consistorio expleto, habitum est, in consueta Aula Palatii 
Apostolici Vaticani, Consistorium secretum, in quo, postquam Beatissimus 
Pater, consueto more, os clausisset supradictis Cardinalibus Mundelein 
et Hayes, sequentes proposuit Ecclesias, nimirum: 

Metropolitanae Ecclesiae Belemensi de Para praefecit R. P. D. Ioan- 
nem Irenaeum Joffily, hactenus Episcopum Amazonensem. 


Titulari episcopali Ecclesiae Hierichuntinae, R. P. D. Ioannem Vescia, 
hactenus Episcopum Policastrensem. 


Cathedrali Ecclesiae Montereyensi—Fresnensi, R. P. D. Ioannem Ber- 
nardum Mac Ginley, hactenus Episcopum de Caceres. 


Cathedrali Ecclesiae Amazonensi, R. D. Iosephum Mariam Parreira 
Lara, administratorem apostolicum dioecesis Barrensis de Pirahy. 


Il. — ASSIGNATIO TITULORUM 


Posthaec os aperuit Beatissimus Pater Cardinalibus Mundelein et 
Hayes, ut in Consistoriis, Congregationibus aliisque functionibus cardi- 
nalitiis suas valeant dicere sententias; eisque assignavit: 


GEORGIO GULIELMO MUNDELEIN, Titulum Sanctae Mariae de Populo, 
Patricio IosEPHO HAyYEs, Titulum Sanctae Mariae in Via. 


— POSTULATIO PALLII 


Denique postulationem Sacri Pallii metropolitanae Ecclesiae Bele- 
mensis de Parad benignissime admisit. 


| 

EPISTOLA APOSTOLICA 


AD SUMMOS MODERATORES ORDINUM REGULARIUM ALIARUMQUE SODALITA- 
TUM RELIGIOSORUM VIRORUM. 


PIUS PP. XI 
DILECTI FILI 
SALUTEM ET APOSTOLICAM BENEDICTIONEM 


Unigenitus Dei Filius cum ad redimendum humanum genus 
in mundum venisset, datis spiritualis vitae praeceptis, quibus 
homines ad finem sibi praestitutum regerentur universi, docuit 
praeterea, qui ipsius vestigiis propius insistere vellent, eos evan- 
gelica consilia amplecti ac sequi oportere. Eiusmodi autem consilia 
quicumque, obligata Deo fide, servaturum se spondeat, is non 
modo omnibus exsolvitur impedimentis quae mortales a sanctitate 
remorari solent, ut bona fortunae, ut coniugii curae sollicitudi- 
nesque, ut immoderata rerum omnium libertas; sed etiam tam 
recto expeditoque itinere ad perfectionem vitae progreditur, ut 
iamiam in salutis portu anchoram veluti iecisse videatur. Itaque a 
remotioribus christianae religionis aetatibus numquam desiderati 
sunt qui ad Dei nutum, omnia sibi magno excelsoque animo 
negantes, illud idem perfectionis iter ingrederentur constanterque 
pergerent; atque ex rerum gestarum monumentis liquido apparet, 
viros mulieresque perpetuo quodam agmine se Deo consecrasse ac 
devovisse apud varios Ordines, quos decursu saeculorum Eccle- 
sia adprobavit ratosque habuit. Etenim, quamquam una atque 
individua est religiosae vitae natura, multiplices tamen ea for- 
mas induit, cum ex Sodalitatibus aliae aliter Deo serviant, aliae 
alia caritatis beneficentiaeque opera, ad maiorem Dei gloriam pro- 
ximorumque utilitatem, instituto suo persequantur. Ex hac igitur 
tanta religiosorum Ordinum varietate, quasi ex dissimilibus arbo- 
ribus in agro dominico consitis, magna oritur et in salutem gen- 
tium provenit fructuum varietas; atque nihil sane pulchrius atque 
adspectu delectabilius quam harum complexus atque universitas 

Sodalitatum, quae, etsi ad unum atque idem denique spectant, 
habent tamen suum quaeque industriae et laboris campum, a 
ceteris aliqua ex parte distinctum. Fieri enim divinae Providen- 
tiae consilio solet, ut, quotiescumque novis est necessitatibus 
occurrendum, nova item religiosa instituta excitentur ac floreant. 
Quamobrem Apostolica Sedes, sub cuius signo religiosorum 
Ordines proxime militant, beneficiorum memor, quae procedente 
tempore ipsi in Ecclesiam Dei inque rem publicam contulissent, 
peculiari cura et benevolentia eos perpetuo prosecuta est: nam, 
praeterquam quod illud sibi sumpsit ut eorum leges ac statuta 
recognosceret atque adprobaret eorumque causam ab adversariis 
per temporum rerumque asperitates studiosissime defensitavit, 
ad pristinam praeterea instituti dignitatem sanctitatemque, si 
quando oportuit, eosdem revocare non destitit. Quam quidem 
Ecclesiae curam ac sollicitudinem de provehenda in religiosis viris 
legum observatione morumque sanctimonia, ipsa ostendunt Con- 
cilii Tridentini iussa atque hortamenta: « Omnes regulares, tam 
« viri quam mulieres, ad regulae, quam professi sunt, praescriptum, 
« vitam instituant et componant: atque imprimis, quae ad suae 
« professionis perfectionem, ut obedientiae, paupertatis et casti- 
« tatis, ac, si quae alia sunt alicuius Regulae et Ordinis pecu- 
« liaria vota et praecepta, ad eorum respective essentiam, necnon 
«ad communem vitam, victum et vestitum conservanda, perti- 
«nentia, fideliter observent ».* In Codice autem iuris canonici, 
ante quam hoc in genere ad legum lationem gradus fiat, defi- 
nito et breviter descripto statu religioso, ut sit « stabilis in com- 
«muni vivendi modus, quo fideles, praeter communia praecepta, 
« evangelica quoque consilia servanda per vota obedientiae, casti- 
«tatis et paupertatis suscipiunt... atque ad evangelicam perfe- 
«ctionem tendunt », eundem religiosum statum « ab omnibus in 
«honore » habendum esse praeclare edicitur. * 

Quorum profecto religiosorum virorum et virtuti et adiutrici 
operae quantum Nosmet confideremus, iam tum aperte common- 


' Sess. XXV, cap. 1, de Regul. 
*¢. I. U., can. 487, 488. 

stravimus, cum per Encyclicas Litteras Ubi arcano primum sacro- 
rum Antistites catholici orbis universos peramanter allocuti sumus: 
quae enim tot malorum, quibus societas hominum laboraret, re- 
media proponebamus, haec ipsa ut ad effectum deducerentur 
diximus Nos non una de causa in clero regulari spem bonam 
reponere et collocare. Praeterea, cum ante de studiis clericorum 
ad Cardinalem Praefectum Sacri Consilii Seminariis Studiorum- 
que Universitatibus curandis Epistolam Apostolicam Officiorum 
omnium dedissemus, eadem prorsus cura et cogitatione, quae 
Nostro insidebat animo, rectae consulendi clericorum institutioni 
qui ad sacra ministeria advocarentur, utique alumnos religiosorum 
Ordinum complexi sumus, cum ad hos ipsos, quotquot sacerdo- 
tio destinantur, ea quae in rem animadvertimus decrevimusque 
magnam partem pertinerent. Verumtamen caritatis vigilantiaeque 
studium, quod Nos habet de utilitatibus vestris, dilecti filii, sol- 
licitos, magnopere suadet propriis vos appellare Litteris ut non- 
nulla moneamus, quae si quidem alumni vestri in moribus usuque 
cotidiano retulerint, vita ipsorum atque actio talis profecto exsi- 
stet, qualem singulare prorsus atque excelsum divinae vocationis 
munus ab iis omnino requirit ac postulat. 


Ac primum omnium religiosos viros cohortamur, ut suum 
quisque Conditorem Patremque legiferum in exemplum intuean- 
tur, si velint gratiarum, quae e sua ipsorum vocatione profi- 
ciscuntur, certo esse copioseque participes. Praestantissimos enim 
eiusmodi viros, cum sua excitarunt Instituta, quid aliud fecisse 
constat, nisi divino afflatui paruisse? Quam igitur ii notam in 
sua cuiusque Sodalitate impressam voluerunt, eam quicumque 
ex suis in se exhibent, ab incepto sane non aberrant. Quare eo 
sodales, optimorum instar filiorum, curas cogitationesque con- 
vertant, ut Patris legiferi honorem tueantur, eius cum et prae- 
scriptis et monitis obsequendo, tum imbibendo spiritum; neque 
enim e statu suo decident usque dum Conditoris sui vestigiis insti- 
terint: « Filii eorum propter illos usque in aeternum manent ». ‘ 


Kecli., XLIV, 13. 

Utinam Instituti sui legibus tam modeste pareant et compara- 
tam ab eo inito vitae rationem sic retineant, ut religioso statu 
se praestent cotidie digniores: sua enim fidelitate facere non 
poterunt, quin sacris ministeriis, quibus sibi obtingat per omnem 
aetatem perfungi, caelestium gratiarum adiumenta concilient. 

In agendo tamen, regnum Dei et iustitiam eius unice quae- 
rant, oportet: quod in iis potissimum attendi volumus, in quibus, 
dilecti filii, vestrorum plerumque versatur opera, id est in sacris 
missionibus atque in iuventutis institutione. Ad apostolatum igitur 
quod attinet, caveant, quaemadmodum proximus decessor Noster 
consultissime monuit,‘ ne Evangelii in externos populos propaga- 
tionem ad gratiam suae patriae seu nationis potentiamque augen- 
dam transferant, sed tantummodo ad infidelium salutem spectent, 
huius vitae utilitatibus commodisque inter ipsos eatenus prove- 
hendis quoad ad aeternam conducere videantur. Quorum autem 
religiosorum partes sunt ut iuvenes rite erudiant atque educent, 
iisdem erit summopere vitandum, ne, nimio abrepti studio disci- 
pulos optimarum artium doctrina excolendi, religionis cultu men- 
tes animosque imbuere sic neglegant, ut alumni a copiosa quidem 
litterarum cognitione instructi dimittantur, at eius prorsus scien- 
tiae sacrae expertes, qua qui careant et pulcherrimo omnium 
pretiosissimoque ornamento carent et in summa _  inanitate 
versantur: « Vani sunt omnes homines, in quibus non subest 
« scientia Dei ».* Ad rem opportune Seraphicus Doctor: « Hic 
«est fructus omnium scientiarum, ut in omnibus aedificetur 
« fides, honorificetur Deus, componantur mores, hauriantur con- 
« solationes, quae sunt in unione sponsi et sponsae, quae quidem 
« fit per caritatem ». * 

Quam quidem rerum sacrarum cognitionem cum necesse sit 
Ecclesiae administros et maximi facere et penitus percipere, id 
ipsum est hortationis huius Nostrae caput, ut sodales religiosos, 
sacerdotio vel iam potitos vel posthac initiandos, ad disciplinas 


' Epist. Apost. Maximum illud, 30 nov. 1919. 
* Sap., XIII, 1. 
5 De reductione artium ad Theol., n. 26. 

sacras assidue excolendas excitemus, quas nisi calleant, vocatio- 
nis suae munia perfecte absoluteque implere non poterunt. Cum 
enim iis, qui se Deo consecraverint, aut unum aut certe praeci- 
puum propositum sit orare Deum et divina contemplari aut me- 
ditari, qui igitur gravissimo eiusmodi fungantur officio nisi fidei 
doctrinam plane cognitam habeant atque perspectam? Quod ve- 
limus eos in primis attendere , qui umbratilem in caelestium rerum 
contemplatione vitam degunt; errant enim, si putant, theologicis stu- 
diis aut ante neglectis aut postea depositis, posse se, copiosa illé desti- 
tutos, quae e doctrinis sacris hauritur, Dei mysteriorumque fidei 
cognitione, facile in excelsis versari atque ad interiorem cum Deo 
coniunctionem efferri atque evehi. Ad ceteros autem quod attinet, 
sive ii docent, sive contionantur, sive animis expiandis pro tribunali 
poenitentiae sedent, sive in sacras expeditiones dimittuntur, sive 
cum populo in cotidiana vitae consuetudine sermocinantur, nonne 
multiplex ista ministerii sacri exercitatio eo plus habitura est 
roboris atque efficacitatis, quo maiore eruditionis summa niteant 
ac polleant? Divinarum ceteroqui scientiam rerum, eandemque 
interiorem et copiosam, sacerdoti tenendam esse, Paraclitus Spi- 
ritus per Prophetam edixit: « Labia sacerdotis custodient scien- 
« tiam ». ' Quo enim pacto solida is doctrina careat, e cuius ore, 
cum sit Domini scientiarum?* legatus, novi Foederis administer 
et doctor, sal terrae * et lux mundi, * verba salutis christianus 
populus praestolatur? Sibi igitur metuant quotquot ad ministe- 
ria sacra rudes imperitique accedunt; neque enim impune eorum 
feret inscitiam Dominus, illud terribilem in modum minitatus: 
« Quia tu scientiam repulisti, repellam te, ne sacerdotio fungaris 
« mihi ». ° Iam vero, si unquam alias oportuit sacerdotem non esse 
indoctum, at multo plus per haec tempora oportet, cum ad vitae 
usum cognitio rerum ac scientia tanti refert tamque arcte per- 


7. 

1 Reg., ul, 3. 

Marttu., V, 13. 
* Ibid., 14. 

* Os., IV, 6. 

tinet, ut homines, vel qui minus sapiunt, — quemadmodum 
contingere paene in universum solet -— quicquid agunt, se 
scientiae nomine agere dictitent. Quare summa contentione 
adnitendum, ut catholica fides humanarum omne genus doctri- 
narum adminiculo praesidioque iuvetur: quarum admotis lumi- 
nibus et pulchritudo revelatae veritatis ante oculos omnium 
versetur et captiosa opinionum commenta, quae ementiti nominis 
secientia adversus fidei dogmata congerere consuevit, opportune 
diluantur. Etenim, ut Tertullianus praeclare scripsit, fides nostra 
«unum gestit interdum, ne ignorata damnetur » ‘; quamobrem 
ne illud Hieronymi oblitteretur: « Sancta rusticitas solum sibi 
« prodest, et quantum ex vitae merito Ecclesiam Christi aedi- 
«ficat, tantum nocet si resistentibus non resistat. ... In tantum 
«sacerdotis officium est, interrogatum respondere de lege ». * 
Itaque sacerdotis tam saecularis, quam regularis, est, catho- 
licam doctrinam cum pervulgare latius tum uberius inlustrare 
ac tueri; quae non solum habet unde, quaecumque ex adverso 
opponuntur, convineat ac refellat, sed etiam, modo dilucide 
explanetur, non potest animos praeiudicatae opinionis exper- 
tes ad se non allicere. Quod ipsum cum Doctores illos mediae, 
quam vocant, aetatis neutiquam fugisset, iidem, Thoma Aqui- 
nate et Bonaventura ducibus, toti in eo fuere, ut divinarum 
rerum cognitionem perciperent amplissimam cum aliisque commu- 
nicarent. Huc praeterea accedit, quod vel ipsa animi, ingenii 
virilumque contentio, quam in eiusmodi studiis, dilecti filii, soda- 
les adhibeant vestri, effectura profecto est ut ii et spiritus reli- 
giosos uberius hauriant et nobilissimi, quem amplexi sunt, status 
dignitatem decusque sustineant. Quisquis enim in sacras disci- 
plinas incumbit, rem utique adgreditur, quae magno labore et 
molimento et incommodo constat, pariterque desidiae illi inertiae- 
que repugnat, quae mater est et magistra multorum malorum °*; 
atque idem studiosus hac haud mediocri cogitationum intentione, 


Apol. I. 
Epist. L1II (al. CI1I) ad Paulin. 
Kecli., XXXIUII, 29. 


Acta Pii PP. XI 139 


praeterquam quod assuescit nihil quicquam praepropere delibe- 
rare inconsulteve agere, longe facilius coércet cupiditates ac cohi- 
bet, quibus qui imperare neglegat, iam in deteriora flectitur 
inque vitiorum caenum prolabitur. In quo haec habet Hierony- 
mus: « Ama scientiam Scripturarum et carnis vitia non amabis... », * 
« Eruditio Scripturarum germinat virgines ».* Sed religiosus vir 
ad ea studia exercenda impelli quoque debet conscientia officii, 
quo ex sua ipsius vocatione obstringitur, perfectae adipiscendae 
virtutis. Quam quidem ad perfectionem cum nemini liceat effica- 
citer contendere tutoque pervenire sine vitae interioris usu, num 
haec quibusvis aliis tam abunde nutrimentis, quam divinarum 
rerum studio, educatur atque alitur? Scilicet usitata et cotidiana 
mirabilium illorum naturae gratiaeque donorum contemplatio, 
quorum tam largam Omnipotens Deus copiam in rerum universi- 
tatem atque in singulos homines effudit, cogitationes motusque 
animorum consecrat et ad caelestia erigit; immo etiam homines 
spiritu fidei complet efficitque Deo coniunctissimos. Quorum 
quis Christo Iesu similitudine propior, quam qui doctrinam de fide 
et moribus divinitus ad nos allatam in sucum et sanguinem 
converterit? Sapientissimo igitur consilio religiosorum Ordinum 
Conditores, sanctorum Ecclesiae Patrum et Doctorum secuti 
vestigia, sacrarum disciplinarum studia filiis suis maiorem in 
modum commendarunt; cognitum, ceteroqui, experiundo est, 
dilecti filii, eos e vestris, qui amantius fidei rationes coluere, 
altiorem plerumque sanctitatis gradum attigisse; quotquot, con- 
tra, sacrum eiusmodi officium deseruerunt, eos saepius languere 
coepisse atque haud raro in deteriorem statum, ad votorum 
usque violationem, dilapsos esse. Itaque sodales omnes Richardi 
a S. Victore verba meminerint: « Utinam unusquisque nostrum 
« huiusmodi studiis eousque insistat, donec sol occumbat, et vani- 
« tatis amor paulatim deficiat, et carnalis prudentiae ratio, sub- 
«ducto fervore concupiscentiae, tepescat ».* Itemque ii suam 


1 Epist. CXXV (al. IV) ad Rust. 
2 Comm. in Zacch., 1. Il, c. X. 
3 De diff. sacrif. Abr. et Mariae, 1. 

faciant, hortamur, Augustini precationem: « Sint castae deliciae 
«meae Scripturae tuae: nec fallar in eis nec fallam ex eis ». ‘ 

Cum igitur ex constanti attentoque doctrinae sacrae studio 
tam praeclara religiosis viris emolumenta obveniant, iam mani- 
festo apparet, quantopere vobis, dilecti filii, vigilandum sit, ne 
alumnis desit vestris facultas eiusdem doctrinae cum pervesti- 
gandae tum in omne tempus aetatis colendae. Ad rem autem, 
mirum quantum proderit adulescentium, qui ad coenobii vitam 
adspirent, recte inde ab initio mentem animumque instituere 
atque effingere. Atque principio, cum in domestico convictu, 
horum pro iniquitate temporum, christianae puerorum educa- 
tioni minus consulatur, et adulescentes, ad late diffusas expositi 
corruptelarum illecebras, solida destituantur religiosa institu- 
tione, quae ad divina praecepta, immo vel ad honesti et recti 
rationem una potest conformare animos, sequitur, nihil facere 
vos posse hoc in genere utilius, quam si parva Seminaria vel 
conlegia constitueritis — quod fieri passim, iucunde conspicimus — 
adulescentulis excipiendis, in quibus aliqua divinae vocationis 
indicia deprehendantur. In quo tamen id ipsum vobis caven- 
dum, quod s. m. decessor Noster Pius X moderatores Domini- 
cianae familiae monuit, idest ne festinanter neve gregatim adu- 
lescentes adsciscatis, de quibus in incerto sit afflatune divino 
sanctissimam istam vitae rationem praeoptent. * Mature igitur 
prudenterque delectis adulescentulis religiosae vitae candidatis, 
impense curabitis ut, una cum pietatis doctrina, ad aetatem accom- 
modata, inferiores disciplinae tradantur, quae tradi in gymnasiis 
solent; * ita scilicet, ut non ante ad novitiatum accedant, quam 
humanitatis, ut aiunt, curriculum confecerint, nisi sat gravis 
interdum causa aliter decernendum suadeat. 

In qua quidem puerili institutione nullas a vobis praetermitti 
navitatis diligentiaeque partes, est non modo caritatis sed 
etiam iustitiae rationibus consentaneum. Quodsi ob Instituti 


Conf., 1. XI. c. Il, n. 3. 
* Epist. Cum primum ad Mag. Gen. O. P., 4 aug. 1913. 
°C. I. C.. can. 580. 

exiguitatem, ob aliasve causas, aliqua Provincia non habeat, 
unde, ad canonum praescripta, rectae eiusmodi institutioni pro- 
spiciat, iidem adulescentes ad aliam Provinciam vel studiorum 
sedem mittantur, ubicumque rite, ad praescriptum can. 587, 
doceri queant. At vero in inferioribus scholis sancte illud ex 
can. 1364, 1° servetur: « Praecipuum locum obtineat religionis disci- 
« plina, quae, modo singulorum ingenio et aetati accommodato, 
« diligentissime explicetur ». Atque in hac disciplina libri ne adhi- 
beantur, nisi quos Ordinarii probarint. Quae, ceteroqui, religionis 
studia, ut obiter dicamus, ipsi philosophiae scholasticae audito- 
res exercere ne desinant; aureo autem illo percommode utantur 
Catechismo Romano, in quo nescias utrum magis mirere, copiam- 
ne sanae doctrinae, an latini sermonis elegantiam. Quodsi cle- 
rici vestri, inde ab aetatis flore, doctrinam sacram ex fonte isto 
haurire assueverint, super quam quod ad theologiae studia para- 
tiores exsistent, ex usu absolutissimi operis capient profecto 
unde sapienter et populum erudiant et commenta refellant quae 
in doctrinam revelatam effuti solent. Vobis autem, dilecti filii, 
quae de linguae latinae studio, per Epistolam Apostolicam Officio- 
rum omnium, monuimus catholicos Antistites diligenter atten- 
derent, eadem ut in litterariis ludis servetis, suademus ac prae- 
cipimus: nam ad vestros quoque ea Codicis lex pertinet quae de 
sacrorum alumnis edicit:« Linguas praesertim latinam et patriam... 
« accurate ediscant ».' Quanti autem momenti sit, iuvenes reli- 
giosos latini esse bene gnaros sermonis, id non modo declarat, 
quod eo ipso Ecclesia utitur veluti ministro et vinculo unitatis, sed 
etiam quia latine Biblia legimus, latine et psallimus et litamus 
et sacris ritibus paene omnibus perfungimur. Huc praeterea acce- 
dit, quod Romanus Pontifex latine universum alloquitur docet- 
que catholicum orbem, neque alium sane adhibet Romana Curia 
sermonem cum negotia expedit ac decreta conficit quae fidelium 
communitatis intersunt. Qui autem linguam latinam non calleant, 
iis quidem ad copiosa Patrum Doctorumque Ecclesiae volumina 
difficilior est aditus, quorum plerique non alia usi sunt scribendi 
'C. 7. C., can. 1364, 2. 

ratione ut christianam sapientiam proponerent ac tuerentur. 
Quare cordi vobis esto, ut clerici vestri, qui in ministeriis Eccle- 
siae futuri aliquando sunt, eiusdem linguae scientiam atque usum 
quam accuratissime percipiant. 

Emenso inferiore litterarum curriculo, alumni et candidati 
omnes, quibus se Deo consecrandi mens constet, quique bona animi 
indole, ingenio haud tardo, pietatis spiritu morumque integritate 
se moderatoribus suis probaverint, in novitiatum cooptentur, in 
quo, quasi in quadam palaestra, religiosae vitae principia et vir- 
tutes data opera perdiscant. Quantum autem intersit, tironum 
animos eo temporis spatio diligenter excoli, non tam e magistrorum 
pietatis testimoniis quam ex ipsa experientia coniicitur, cum reli- 
giosi status perfectionem nulli assequantur retineantque, nisi 
iam tum omnium fundamenta virtutum iecerint. Quamobrem, 
remotis quarumvis disciplinarum studiis atque oblectamentis, huc 
tantummodo novitii animos intendant, ut, sapienti magistri sui 
ductu, interioris vitae exercitationibus virtutumque adeptioni 
vacent, earum praesertim quae cum religionis votis, idest pauper- 
tatis, obedientiae et castitatis, cohaerent et coniunguntur. In quo 
erunt ad perlegendum considerandumque utilissima cum sancti 
Bernardi et Seraphici Doctoris Bonaventurae, tum Alphonsi Ro- 
driguez, tum etiam eorum qui apud Sodalitatem uniuscuiusque 
vestram magisterio pietatis floruerunt, scripta, quorum virtus 
atque efficacia tantum abest ut vetustate defecerit atque elan- 
guerit, ut etiam aucta hodie videatur. Neque tirones unquam 
obliviscantur, quales in novitiatu fuerint, tales se in reliquum 
vitae tempus futuros, et supplendi posterius renovato animo 
tirocinii, si semel modico aut nullo fructu illud egerint, spem esse 
plerumque inanissimam. 

Hoc deinde vobis, dilecti filii, curae erit, ut alumni, qui novi- 
tiatum expleverint, in iis domibus collocentur, ubi sanctissima- 
rum observatio legum floreat et cetera sint ita disposita, utilius 
ut illi accuratiusque possint statum ordinatumque philosophiae 
et theologiae cursum peragere. Statum ordinatumque diximus: 
scilicet non modo ne ad superiorem scholae gradum ullus eve- 

hatur quin in inferiore satis abunde profecerit, verum etiam ne 
qua studiorum pars praetereundo neglegatur, neve quid de tem- 
poris spatio dematur in eiusmodi disciplinis ad Codicis praescri- 
pta insumendo. Incaute igitur—ut nihil dicamus amplius — ii 
moderatores faciant, qui, forte ut necessitati pareant brevissimi 
temporis, velint suos compendiaria quasi via ad sacros Ordines 
pervehi, quo eorundem citius utantur opera. Nonne est usu cogni- 
tum, qui propere et praepostere didicerint, eos tali institutionis 
suae vitio mederi in posterum vix aut ne vix quidem posse, et, 
quantulamcumque forte utilitatem ex eiusmodi praeceptione Ordi- 
num aliquando capi licuerit, eandem, cum religiosos istos minus 
ad sacra ministeria aptos exsistere necesse sit, evanescere demum 
omnem ac dissipari? Videte porro ne iuvenes religiosi, qui in 
philosophiae et theologiae studia incumbunt, animos a certamine 
virtutum remittant; quin immo pergere ii debent peritissimis uti 
pietatis magistris, ut tandem aliquando, quemadmodum religiosos 
viros decet, solidam doctrinam praeferant cum sanctimonia vitae 
coniunctam. 

At vero huc singulari quadam ratione curas advocamus vestras, 
ut magistri altioribus disciplinis apud vos tradendis plane idonei 
deligantur, tales nempe ut suo vitae instituto exempli instar 
sint eAque eruditissimi doctriné qua discipulorum mentes exco- 
lere iubeantur. Itaque ne magister, ne lector esto, nisi qui philoso- 
phiae, theologiae copulatarumque disciplinarum cursus laudabiliter 
confecerit atque satis habeat ad docendum artis et facultatis. 
Neque illud vobis excidat quod in Codice iuris canonici ‘ legitur: 
«Curandum ut saltem sacrae Scripturae, theologiae dogmaticae, 
« theologiae moralis et historiae ecclesiasticae totidem habeantur 
« distincti magistri ». Quibus quidem in eo magnopere elaboran- 
dum, ut ex discipulis sanctos operososque Christi apostolos faciant 
iisque instructos scientiae prudentiaeque ornamentis, quorum 
vi cum simplices imperitosque homines erudiant, tum falsi nomi- 
nis scientia inflatos coarguant, tum denique omnes ex errorum 
contagione praemuniant, quae, quo solet occultius serpere atque 

irrepere, eo maiora animis detrimenta parit atque affert. Quodsi 
auspicato contigerit, ut alumni vestri in sapientiae christianae 
regionibus viisque alacri incedant animo maximeque excellant, 
labores, quos in rem tam salutarem, dilecti filii, insumpseritis, 
uberrimorum laetitia fructuum, ultra quam credibile est, com- 
pensabitis. 

Verum enimvero id sanctum vobis inviolatumque esto quod 
in Epistola Apostolica de Seminariis et de studiis clericorum, 
iuri canonico congruenter, ediximus: scilicet ut in tradendis 
philosophiae et theologiae praeceptis magistri fideliter Scholasti- 
cam rationem, secundum Aquinatis principia et doctrinas, sequan- 
tur. Scholasticam enim disciplinam angelicamque Thomae sapien- 
tiam, quam decessores Nostri nullo non tempore amplissimis 
honestarunt laudibus, num quis ignorat, ut ad revelatas veri- 
tates inlustrandas, sic ad errores cuiusvis aetatis mirifice refu- 
tandos, natam aptam esse? Etenim Angelicus Doctor — ita immor- 
talis memoriae decessor Noster Leo XIII -« divina humanaque 
« scientia praedives, Soli comparatus... illud a se impetravit, ut 
«et superiorum temporum errores omnes unus debellarit, et ad 
« profligandos, qui perpetua vice in posterum exorituri sunt, 
« arma invictissima suppeditarit ». ' Et recte idem Pontifex: « Qui 
« vere philosophari volunt —velle autem potissimum debent reli- 
« giosi viri— primordia ac fundamenta doctrinae in Thoma Aqui- 
«nate ponant ». * Quantopere autem intersit alumnos vestros ah 
scholastica ratione nullo pacto abscedere, vel ex eo apparet, 
quod, cum philosophiam inter et revelationem arctissima cognatio 
intercedat, utrasque Scholastici ipsi tam mira concordia compo- 
suerunt et coagmentarunt, ut altera alteri lucem afferret maxi- 
mumgque adiumentum. Neque enim, cum ambae a Deo, summa 
aeternaque veritate, proficiscantur et rationis illa, haec fidei docu- 
menta reddat exhibeatque, inter se pugnare queunt, ut nonnulli 
delirando contendunt; immo etiam tam amice conspirant, ut 
altera alteram compleat. Unde sequitur, ex inscio imperitoque 


' Encycl. Aeterni Patris. 
* Epist. Nostra erga, die 25 Nov. 1898. 

philosopho fieri nunquam doctum theologum posse, et qui divi- 
narum rerum sit prorsus ieiunus, eidem perfecte philosophari 
nullo pacto licere. In quo recte S. Thomas: « Ex principiis fidei 
«ita probatur aliquid apud fideles, sicut etiam ex principiis 
«naturaliter notis probatur aliquid apud omnes; unde etiam 
« theologia scientia est ». Ut aliis verbis dicamus, quaemadmodum 
e ratione, quae est divini participatio luminis, philosophia prima 
naturalis cognitionis principia ducit, eademque enuntiat atque 
explicat, ita theologia e supernaturalis luce revelationis, quae 
intellectum splendore suo illuminat et complet, fidei notiones 
mutuatur, evolvit, explanat, ut sint ambae duo uno ex sole radii, 
duo uno ex fonte rivuli, bina in fundamento uno aedificia. Magnum 
quiddam profecto humana scientia est, modo fidei rationibus obse- 
quenter inhaereat; quibus posthabitis, iam in multos eam ipsam 
errores incidere dementiasque necesse omnino est. Quodsi, dilecti 
filii, alumni vestri, quam humanarum cognitionum in se summam 
congesserint, eam doctrinae sacrae famulari ac servire iubeant; 
si, praeterea, veritatis revelatae amore et cupiditate acriter ar- 
deant, erunt atque habebuntur homines Dei, et verbo exemploque 
plurimum christiano populo proderunt. Etenim « Omnis Scriptura 
« divinitus inspirata » — vel, ut Angelicus Doctor interpretatur, 
sacra doctrina, lumine divinae revelationis admoto, percepta — 
«utilis est ad docendum, ad arguendum, ad corripiendum, ad 
«erudiendum in iustitia: ut perfectus sit homo Dei, ad omne 
«opus bonum instructus ». ' 

Sed iuvenibus Sodalibus, ne in hoc tam amplo humanarum 
divinarumque rerum campo frustra versentur, spiritus fidei est 
in primis alendus, qui si quidem debilitetur, iam ii nequeant, 
veluti obtusa oculorum acie, in supernaturalia vera introspicere; 
neque minus oportet, recta mentis intentione ad discendum acce- 
dant. «Sunt qui scire volunt — animadvertit S. Bernardus— eo 
«fine tantum ut sciant, et turpis curiositas est;... et sunt item 
« qui scire volunt, ut scientiam suam vendant, verbi causa pro 
« pecunia, pro honoribus, et turpis quaestus est; sed sunt quoque 

« qui scire volunt ut aedificent, et caritas est; et item qui scire 
«volunt ut aedificentur, et prudentia est ».' In eiusmodi igitur 
studiis iuvenes vestri hoc sibi unice proponant ut Deo placeant et 
sibi proximisque quam plurimum spiritualis afferant emolumenti. 
Itaque, cum in scientia a virtute seiuncta plus utique insit offen- 
sionis et periculi quam verae utilitatis, — solent enim qui ex 
doctrina sibi comparata magnos gerunt spiritus, ad interitum 
animae, dono fidei amisso, caecos se praecipitesque agere — acriter 
contendant, ut humilitatis virtus, omnibus sane necessaria at 
studiosis praecipuo quodam modo colenda, sibi in medullis hae- 
reat, memores ut sunt, Deum unice esse ex se sapientissimum, 
et, quicquid homo didicerit, id omne, quantumcumque est, nullam 
prorsus habere comparationem cum reliquis iis omnibus quae 
ignorat. Ad rem venuste Augustinus: « Scientia — ait Apostolus — 
«inflat. Quid ergo? Scientiam fugere debetis, et electuri estis 
« nihil scire potius quam inflari? Ut quid vobis loquimur, si melior 
«est ignorantia quam scientia?... Amate scientiam, sed antepo- 
«nite caritatem. Scientia si sola sit, inflat. Quia vero caritas 
« aedificat, non permittit scientiam inflari. Ibi ergo inflat scientia, 
«ubi caritas non aedificat: ubi autem aedificat, solidata est ». * 
Vestri igitur, si quidem spiritu caritatis pietatisque, unde ceterae 
virtutes oriuntur et constant, studia sua foveant, quasi quodam 
medicato odore qui metum corruptionis avertat, futurum sine 
ulla dubitatione est, ut ob sua doctrinae ornamenta acceptiores 
Deo fiant Ecclesiaeque utiliores. 

Iam non restat nisi ut cogitationem ad eos convertamus Sodales 
qui, quamquam ad sacerdotalem dignitatem minime vocantur, 
cum tamen eadem, ac sacerdotes, vota religionis emiserint, non 
minus Deo obligantur et officio perfectionis assequendae devin- 
ciuntur. Atque posse eos, etsi litterarum atque altiorum disci- 
plinarum inscios, ad celsissimum sanctitatis gradum adscendere, 
vel inde patet, quod ex iis satis multi, ob vitam pie integerri- 
meque actam, aut in magna perpetuaque catholicorum hominum 


' In Cant. sermo XXXVI. 
* Sermo CCCLIV ad Cont., c. VI. 

admiratione sunt, aut, in sanctorum caelitum numerum aucto- 
ritate Romanorum Pontificum adscripti, deprecatores apud Deum 
et patroni habentur atque invocantur. Quos, ceteroqui, Sodales 
conversos seu laicos, cum pro condicione sua a periculis vacent, 
quae ex ipsa muneris granditate sacerdotibus sodalibus interdum 
impendent, atque haud dissimilibus privilegiis praesidiisque ani- 
morum fruantur, quae religio filiis suis materna providentia pro- 
miscue impertire consuevit, aequum est, caeleste vocationis donum 
et permagni facere et acceptum Deo grata voluntate referre, con- 
silium saepe renovando, quod professionis suae die inierunt, con- 
gruenter vocationi usque ad extremum spiritum vivendi. — Hoc 
tamen loco Nos abstinere, dilecti filii, non possumus, quin vos hor- 
temur attendere quam gravi teneamini officio vigilandi, ut fratres 
conversi, cum probationis tempore, tum in reliqua vita, spiritua- 
libus subsidiis ne careant, quibus ad proficiendum perseverandum- 
que indigent, iisdemque eo fortasse maioribus, quo humiliore ii 
condicione sunt humilioribusque funguntur ministeriis. Qua de 
causa moderatores, in decernendo ubi quisque eorum commoretur 
quidve operis faciat, debent quidem singulorum ingenia respicere 
et scopulorum, in quos forte offensuri sint, rationem habere; quodsi 
iidem aliquando ab religione officii discesserint, nihil pro paterno 
studio inexpertum relinquant ut fortiter eos suaviterque ad vitae 
revocent sanctimoniam. At praecipue moderatores ne desinant 
sodales laicos vel erudire ipsimet vel idoneis sacerdotibus in aeter- 
nis maximisque fidei veritatibus erudiendos committere; quas qui 
noverit et frequenter perpendat, sive in saeculo vivat, sive intra 
religionis septa commoretur, multa inde virtutum incitamenta 
hauriet. Haec autem, quae proxime diximus, ad Congregationum 
laicalium Sodales omnes pertinere quoque volumus; immo etiam 
hos doctrina religionis pleniore, atque eruditione haud vulgari, 
idcirco imbui opus est, quia plerumque pueris atque adulescen- 
tibus instituendis, suo ipsorum officio, vacant. 


Habetis, dilecti filii, quae visum Nobis est, paternae instinctu 
caritatis, de exsequenda apud vos studiorum ratione, deque aliis 

rebus haud minoris momenti, vobiscum communicare. Ista qui- 
dem, ut, pro observantia in Nos vestra ac pro studio, quo flagra- 
tis, Sodalitatis cuiusque vestrae provehendae, libent2r vos obe- 
dienterque accepturos esse pro certo habemus, ita velimus in 
animis tironum scholasticorumque vestrorum insculpta haereant, 
atque in futurum, Patribus Legiferis bene precantibus, multa 
Institutis vestris beneficia et commoda tribuant. Caelestium 
interea gratiarum auspicem paternaeque benevolentiae Nostrae 
testem, vobis, dilecti filii, atque universis religiosis viris unicui- 
que vestrum commissis, apostolicam benedictionem peramanter 
impertimus. 

Datum Romae apud Sanctum Petrum, die xIx mensis martii, 
in festo sancti Ioseph Mariae Virginis Deiparae Sponsi, anno 
mpccccxxIV, Pontificatus Nostri tertio. 


PIUS PP. XI 


LITTERAE APOSTOLICAE 


I 


TITULUS BASILICAE MINORIS CONFERTUR ECCLESIAE SANCTI VINCENTII A 
PAULO, CONGREGATIONIS MISSIONIS, MATRITI. 


PIUS PP. XI 


Ad perpetuam rei memoriam. — Congregationis Missionis presbyter 
et Matritensis domus Superior dilectus filius Laurentius Sierra refert ad 
Nos, Associationes a visitatione domiciliaria, quibus titulus « Beatae Mariae 
Virginis a sacro nomismate », tam magna, favente Deo, suscepisse incre- 
menta, ut Moderatori generali eiusdem Congregationis Missionis, earum 
Associationum supremo directori, opportunum visum sit consilium, impe- 
trata rite ab Episcopo Matritensi licentia, in ecclesia Matritensi super enun- 
ciatae domus Congregationis Missionis, Deo sacra in honorem divi Vincentii 
@ Paulo, unicum pro universa Hispania praedictarum Associationum centrum 
liturgicum constituere, in altari sive sacello Beatae Virginis Miraculosae 
dicato, quod exstat in eadem ecclesia. Cum autem Vincentianum idem 

templum, tam molis amplitudine quam artis operum splendore praestans, 
divini cultus et sacrarum functionum gravitate et magnificentia summo- 
pere commendetur, Congregationis Missionis Provinciae Matritensis sit 
princeps-atque uti ad liturgicum centrum Associationum a sacro nomi- 
smate totius Hispaniae, frequenti numero ad illud confluant fideles, prae- 
sentem Miraculosae Virginis opem impetraturi, idcirco libenti animo preces 
excipiendas censuimus supra laudati Matritensis domus Superioris, qui, 
vota etiam exprimens Moderatoris generalis Congregationis Missionis, Nos 
flagitavit ut ecclesiam supra memoratam, ex indulto Apostolico, Basilicam 
minorem declarare dignaremur. Quam ob rem, audito venerabili fratre 
Nostro Antonio 8S. R. E. Cardinali Vico, Episcopo Portuensi et Sanctae 
Rufinae, Sacrorum Rituum Congregationi Praefecto, apostolica Nostra 
auctoritate, praesentium vi perpetuumque in modum, ecclesiam Sancti 
Vincentii a Paulo Congregationis Missionis, Matriti, titulo ac dignitate 
Basilicae minoris condecoramus, cum honorificentiis et privilegiis conopaei, 
omni tamen aureo et argenteo ornatu ab eo excluso, necnon tintinnabuli 
et stemmatis basilicalis. 

Haec concedimus, decernentes praesentes Litteras firmas, validas atque 
efficaces semper exstare ac permanere, suosque plenos atque integros 
effectus sortiri et obtinere, illisque, ad quos pertinent sive pertinere pote- 
runt, nune et in posterum perpetuo suffragari; sicque rite iudicandum esse 
ac definiendum, irritumque ex nunc atque inane fieri, si quidquam secus, 
super his, a quovis, auctoritate qualibet, scienter vel ignoranter, attentari 
contigerit. Non obstantibus contrariis quibuscumque. 

Datum Romae apud Sanctum Petrum, sub anulo Piscatoris, die xxvmI 
iulii, anno MpccccxxmI, Pontificatus Nostri.secundo. 


P. CaRD. GASPARRI, a Secretis Status. 


It 


TERRITORIO AUGETUR FINIBUSQUE IMMUTATUR VICARIATUS APOSTOLICUS 


LEOPOLDOPOLITANUS. 
PIUS PP. XI 


Ad futuram rei memoriam. — Cum ex Apostolico munere, quo fun- 
gimur, Ecclesiarum omnium cura Nobis commissa sit, felici illarum statui 
ac prospero regimini consulere Apostolici ipsius officii partes esse ducimus. 
Iamvero, ut in territoriis de Kinshasa et de Ndolo vulgo nuncupatis, in 
Congo Belgico positis, ad tres distinctas missiones, nempe ad praefe- 


| 
| 
| 
| 
| 
| 


150 Acta Apostolicae Sedis - Commentarium O ffciale 


cturas apostolicas de Matadi et de Kwango, necnon ad vicariatum apo- 
stolicum Leopoldopolitanum pertinentibus, unitas quaedam spiritualis 
regiminis constituatur, opportunum visum est praedicta territoria sub 
iurisdictione unius tantum Ordinarii ponere. Collatis itaque consiliis cum 
VV. FF. NN. S. BR. E. Cardinalibus negotiis Propagandae Fidei praepo- 
sitis, omnibusque rei momentis attento ac sedulo studio perpensis, motu 
proprio atque ex certa scientia et matura deliberatione Nostris, deque 
apostolicae Nostrae potestatis plenitudine, praesentium tenore, territoria 
de Kinshasa et de Ndolo a respectivis apostolicis praefecturis de Matadi 
ac de Kwango dismembramus eademque vicariatui apostolico Leopoldo- 
politano adnectenda esse statuimus. Praecipimus idcirco ut idem vica- 
riatus apostolicus Leopoldopolitanus sequentibus exinde finibus consti- 
tuatur, nempe: ad meridiem quadam linea quae a fontibus fluminis Mbinza 
incipiens ad km. 375 viae ferreae pertingit; ad orientem via ferrea et a 
cursu fluminis Mfuna; ad septentrionem flumine Congo (Stanley Pool). 

Haec edicimus, decernentes praesentes Litteras firmas, validas atque 
efficaces semper exstare ac permanere, suosque plenos atque integros 
effectus sortiri et obtinere, illisque, ad quos spectant sive spectare pote- 
runt, nunc et in posterum amplissime suffragari; sicque rite iudicandum 
esse ac definiendum, irritumque ex nunc atque inane fieri, si quidquam 
secus, super his, a quovis, auctoritate qualibet, scienter vel ignoranter, 
attentari contigerit. Non obstantibus contrariis quibuscumque. Volumus 
autem ut harum Litterarum transumptis etiam impressis, manu alicuius 
notarii publici subscriptis et sigillo personae in ecclesiastica dignitate 
constitutae munitis, eadem prorsus fides adhibeatur, quae praesentibus 
ipsis adhiberetur, si forent exhibitae vel ostensae. 

Datum Romae apud Sanctum Petrum, sub anulo Piscatoris, die xxIx 
ianuarii anno MDCCCCXXIV, Pontificatus Nostri secundo. 


P. CARD. GASPARRI, a Secretis Status. 


III 


DISMEMBRATO TERRITORIO E VICARIATU APOSTOLICO DE CANTON, EFFOR- 
MATUR PRAEFECTURA APOSTOLICA DE KONG—MOON, IN SINIS. 


PIUS PP. XI 


Ad futuram rei memoriam. — Ut, aucto Pastorum numero, uberiori 
christiani gregis bono consulto foret, opportunum visum est consilium 
vicariatum apostolicum de Canton, quamvis postremis hisce temporibus 

ad alias missiones noviter erigendas variis territoriis imminutum, ulte- 
rius dividere; atque ad hune finem illuc mittere statutum est sodales e 
Societate de Maryknoll, qui ad experimentum ibi missionariorum munus 
exercerent. Nunc autem, audito atque annuente venerabili fratre Antonio 
Fourquet supradicti vicariatus apostolici de Canton Ordinario, ac prae- 
habito favorabili voto venerabilis fratris Celsi Costantini, Archiepiscopi 
titularis Theodosiensis, Apostolici apud Sinenses Delegati, propositum 
nuper fuit ut idem apostolicus vicariatus de Canton iterum dividatur, 
novaque erigatur missio independens, curis Missionariorum de Maryknoll 
committenda. Supremo igitur animarum bono consulere cupientes, adiunctis 
omnibus rite perpensis ac diligenti examini subiectis una cum VV. FF. NN. 
S. R. E. Cardinalibus negotiis Propagandae Fidei praepositis, haec quae 
infrascripta sunt statuenda existimavimus. Nimirum, motu proprio atque 
ex certa scientia et matiura deliberatione Nostris, deque apostolicae Nostrae 
potestatis plenitudine, praesentium tenore, a vicariatu apostolico de 
Canton seiungimus territorium, quod limitatur ad orientem a dioecesi 
Macaonensi et a vicariatu apostolico de Canton, ad meridiem a mari 
Sinensi, ad occidentem a vicariatu apostolico de Kuang-tong occidentali 
et Hai-nan, et ad septentrionem a vicariatu apostolico de Kuam-si, 
quodque complectitur praefecturas civiles de Saining, Loting, Wanfau, 
Yeung-kong, Sinyi, Timpak, Maoming, Sanning, Tchek-kai et Sanwut, 
comprehensa etiam insula de Sancian. Hoc autem territorium, sic a vica- 
riatu apostolico de Canton dismembratum sive separatum, eadem Nostra 
auctoritate, erigimus in apostolicam praefecturam cui nomen erit prae- 
fectura apostolica de Kong-Moon, eamque sodalibus Societatis pro mis- 
sionibus exteris de Maryknoll committimus. 

Haec edicimus, decernentes praesentes Litteras firmas, validas atque 
efficaces semper exstare ac permanere, suosque plenos atque integros 
effectus sortiri atque obtinere, illisque ad quos spectant sive spectare pote- 
runt, nune et in posterum amplissime suffragari; sicque rite iudicandum 
esse ac definiendum, irritumque ex nunc atque inane fieri, si quidquam 
secus, super his, a quovis, auctoritate qualibet, scienter vel ignoranter, 
attentari contigerit. Non obstantibus Apostolicis constitutionibus et ordi- 
nationibus ceterisque, etiam specifica et individua mentione dignis, in 
contrarium facientibus quibuscumque. 

Datum Romae apud Sanctum Petrum, sub anulo Piscatoris, die xxxI 
mensis ianuarii, anno MDCCCCXXIV, Pontificatus Nosiri secundo. 


P. CARD. GASPARRI, a Secretis Status. 

IV 


TITULO AC PRIVILEGIIS BASILICAE MINORIS HONESTATUR SANCTUARIUM 
MARIALE B. M. V. CONSOLATRICIS AFFLICTORUM DE VERDELAIS, IN AR- 
CHIDIOECESI BURDIGALENSI. 


PIUS PP. XI 


Ad perpetuam rei memoriam. — Exstat in civitate Verdelais, intra 
fines archidioecesis Burdigalensis, iam inde a saeculo xu erectum, tem- 
plum sive sanctuarium Mariale ab ipsa civitate nuncupatum de Verde- 
lais et sub speciali titulo liturgico « a Consolatrice afflictorum », rite con- 
secratum ab Archiepiscopo Burdigalensi die I mensis iulii anno MDCCCLXIX. 
Hoc templum, pluries expilatum et incensum a christianae religionis inimicis 
ac toties iterum aedificatum et ornatum a piis et munificis christi- 
fidelibus, anno MpCcCxxx concreditum fuit sacerdotibus Societatis Mariae, 
vulgo Maristi, qui, omni studio seduloque ministerio, divinae Maie- 
statis cultum et Deiparae Virginis, Caeli Reginae, honorem constanter 
promovere curant, assidua etiam opera coadiuti archiconfraternitatis 
eodem duplici sub titulo, civico ac religioso, ibidem canonice insti- 
tutae. Eadem sacra in aede, pluribus artis operibus insigni, pretiosa sacra 
supellectili referta et Sanctorum reliquiis cohonestata, ab incolis atque 
etiam a peregre confluentibus exteris, religiosissime colitur statua Bea- 
tae Mariae Virginis, Consolatricis afflictorum, quae, de speciali mandato 
fel. rec. Nostri Praedecessoris Pii PP. IX, iuxta Litteras Apostolicas, Pi- 
seatoris annulo die Iv mensis maii anno MDCCCLYV obsignatas, aureo dia- 
demate redimita fuit a bo. me. Cardinali Donnet, tunc archiepiscopo Burdi- 
galensi, die 1 mensis iulii sequentis anni MDCCCLVI. Plures quidem Romanos 
Pontifices Nostros Decessores constat sanctuarium ipsum peculiaribus 
gratiis, privilegiis atque indulgentiis ditasse, harumque gratiarum lar- 
gitione, tum fidelium concursum maiorem effecisse, tum pietatem exci- 
tasse inter gentes erga clementissimam Matrem Virginem Mariam, Con- 
solatricem afflictorum et charismatum omnium apud Deum sequestram. 
Haec animo repetentes, cum dilectus filius Noster Paulinus Petrus, 8. R. E. 
Presbyter Cardinalis Andrieu, ex dispensatione Apostolica Archiepiscopus 
Burdigalensium, Nos rogaverit ut enunciatum sanctuarium ad Basilicae 
minoris gradum nobiliorem evehere dignaremur, optatis his annuendum 
ultro libenterque existimavimus. Quae cum ita sint, audito venerabili 
fratre Nostro Antonio 8S. R. E. Cardinali Vico, Episcopo Portuensi ac 
Sanctae Rufinae, Sacrorum Rituum Congregationi Praefecto, apostolica 

Nostra auctoritate, praesentium vi perpetuumque in modum, templum 
Beatae Mariae Virgini sub titulo Consolatricis afflictorum sacrum, de 
Verdelaig vulgo nuncupatum, intra fines positum archidioecesis Burdi- 
galensis, titulo: ac dignitate Basilicae minoris condecoramus, cum omni- 
bus privilegiis atque honoribus quae Basilicis minoribus Almae huius 
Urbis de iure competunt. 

Haec concedimus, decernentes praesentes Litteras Nostras firmas, vali- 
das atque elficaces semper exstare ac permanere, suosque plenos atque 
integros effectus sortiri atque obtinere, illisque ad quos pertinent, sive 
pertinere poterunt, nunc et in posterum perpetuo suffragari; sicque rite 
iudicandum esse ac definiendum, irritumque ex nunc et inane fieri si 
quidquam secus, super his, a quovis, auctoritate qualibet, scienter sive 
ignoranter, attentari contigerit. Non obstantibus contrariis quibuscumque. 

Datum Romae apud Sanctum Petrum, sub annulo Piscatoris, die 
1 mensis februarii, anno MpcccCxxIV, Pontificatus Nostri secundo. 


P. CARD. GASPARRI, a Secretis Status. 


ERIGITUR IN CONGO BELGICO PRAEFECTURA APOSTOLICA DE THSUAPA E 
DISMEMBRATIONE VICARIATUS APOSTOLICI NOVAE ANTUERPIAE. 


PIUS PP. XI 


Ad futuram rei memoriam. — In apostolico vicariatu Novae Antuer- 
piae, in Congo Belgico, ut uberes salutis fructus iam suscepti feliciter 
in posterum amplificentur, augeantur, opportunum visum est consilium 
ab eodem apostolico vicariatu partem septentrionalem districtus Aequa- 
toris, in alveo, de Thsuapa sitam, seiungere ad novam in eodem terri- 
torii tractu missionem erigendam. Collatis itaque consiliis cum VV. FF. NN. 
8S. R. E. Cardinalibus negotiis Propagandae Fidei praepositis, motu pro- 
prio atque ex certa scientia et matura deliberatione Nostris, deque apo- 
stolicae Nostrae potestatis plenitudine, praesentium tenore, a vicariatu 
apostolico Novae Antuerpiae territorium de Thsuapa separamus sive 
dismembramus, atque inde novam praefecturam apostolicam effingimus 
et constituimus, sequentibus finibus circumscriptam, nempe: ad septen- 
trionem, flumine Kelembo divortiisque aquarum alvei ripae de Thsuapa; 
ad orientem, limitibus districtus Aequatoris; ad meridiem, limitibus di- 
strictus Aequatoris et fluminibus de Salonya, de Busiri et de Ruki; ad 

occidentem, flumine Congo. Huic autem novae praefecturae apostolicae de 
Thsuapa nomen facimus, eamdemque curis committimus sodalium Insti- 
tuti Missionariorum a Sacro Corde Iesu Provinciae Belgicae. 

Haec edicimus, decernentes praesentes Litteras firmas, validas atque 
efficaces semper exstare ac permanere, suosque plenos atque integros 
effectus sortiri atque obtinere, illisque ad quos spectant sive spectare 
poterunt, nunc et in posterum amplissime suffragari; sicque rite iudi- 
candum esse ac /definiendum, irritumque ex nunc atque inane fieri, si 
quidquam secus, super his, a quovis, auctoritate qualibet, scienter vel 
ignoranter, attentari contigerit. Non obstantibus Apostolicis constitutio- 
nibus et ordinationibus ceterisque, etiam specifica et individua mentione 
dignis, in contrarium facientibus quibuscumque. 

Datum Romae apud Sanctum Petrum, sub anulo Piscatoris, die x1 
mensis februarii, anno MDCCCCXXIV, Pontificatus Nostri secundo. 


P. CARD. GASPARRI, a Secretis Status. 


VI 


INDULGENTIAE, PRIVILEGIA, INDULTA ET DISPENSATIONES CONCEDUNTUR 
IIS QUI CONVENTIBUS EUCHARISTICIS CELEBRANDIS INTERSINT VEL 
OPERAM NAVENT. 

PIUS PP. XI 


Ad perpetuam rei memoriam. — Quod ad Conventus Eucharisticos 
celebrandos christifideles excitavit nobilissimum consilium, circiter qua- 
draginta quinque ante annos exortum est in Gallia, studio praecipue 
cuiusdam piae humilisque virginis cui fuit nomen Tamisier, nec non mori- 
bus, pietate atque ingenio conspicui preebyteri Gastonis Ludovici de Ségur 
antistitis urbani, et viri catholicis sensibus spectatissimi Philiberti Vrau; 
qui omnes ab Operis incunabulis simul cum aliquibus aliis « bona voluntate 
hominibus » strenue laborarunt ut ad Christo Iesu sub Eucharisticis velis 
latenti fidelium animos arctius obstringendos Conventuum eorundem series 
inciperet. Primo vero huiusmodi conventui, indicto iam pro quadam 
Belgii civitate et postea variis de causis Insulensi in urbe, tunc dioece- 
sis Cameracensis intra fines, a die vicesimo octavo ad tricesimum mensis 
iunii, anno MDCCCLXXIXx habito, Litteris suis Decessor Noster Leo PP. XIII 
bene dixit; et re vera Conventus eiusdem exitus non modo omnium exspe- 
ctationi respondit, sed etiam Operis utilitatem ad homines reducendos 
ad Deum ita liquido comprobavit, ut comitatus permanentis pro Con- 

ventibus Eucharisticis provehendis indicendisque constitutio, nulla mora 
interposita, facienda, peropportuna videretur. Verum studio continen- 
tibusque laboribus Comitatus huiusmodi ex Eucharistico Conventu Insu- 
lensi primo, veluti ex grano sinapis, quod « crevit et factum est in arborem 
magnam », non modo plurimi magni Conventus Eucharistici, ubi unusquis- 
que omnium nationum fidelis congressus ardoris erga Sanctissimam Eucha- 
ristiam multis modis excitati et continue increscentis testimonia amplis- 
sima exhibuit, propriam habuerunt originem, sed satis haud sero quasi 
via, praeparatio, munimen atque auxilium maioribus, minores quoque 
Eucharistici Conventus unius nationis, dioecesis ac regionis nati sunt, 
in amoris vero erga Regem Pacis magnitudine ac manifestatione maio- 
ribus pares. Brevi autem placet Nobis in memoriam aliqua revocare 
nomina urbium, quae veluti stationes in via tam salutaris Operis pro- 
gressus atque iter demonstrant, a conventu Avenione anno MDCCCLXXxI 
habito ad sollemnia hac Alma in Urbe Nostra, vicesimi sexti Eucharistici 
Coetus internationalis occasione, anno MDCCCCXXU, peracta, tum Leodien- 
sis civitas vel Friburgensis, Tolosana, Parisiensis, Antuerpiensis antiquio- 
rum Conventuum internationalium sedes, tum ceterae urbes, sive Hiero- 
solymitana sive Lourdensis, vel Namurcensis, vel Coloniensis, Mariano- 
politana, Vindobonensis atque aliae omnes, quae fere quinquagiuta per 
annos intra Europae et Americae nationum fines in Redemptoris Nostri 
Iesu Christi sub Eucharistiae velis delitescentis triumpho affuerunt. Quod 
autem saepe Nos nec uno nomine laudavimus de more Decessorum Nostro- 
Tum, qui etiam aliquando spiritualibus indulgentiarum donis Conventus 
eosdem decorarunt, sicut Leo PP. XIII per Litteras Monumenta pie- 
tatis pro Conventu tantum Urbevetano mense iulii anno MDCOCXCVI 
Piscatoris annulo obsignatas, et Pius PP. X per similes Litteras aposto- 
licas Cum Nobis nihil, die xxvuI mensis februarii anno MDCCCCV datas 
pro Conventibus Eucharisticis universis. Nil ergo mirum si, miserrimis hisce 
temporibus, ad religionem christifidelium ac pietatem augendam, atque 
eorumdem studium et in ipsos Coetus conveniendi desiderium excitan- 
dum, Nos quoque, Apostolica providentia, sacris Ecclesiae thesauris, nec 
non peculiaribus privilegiis atque indultis Eucharisticos Conventus hone- 
stare censuimus. Quapropter, motu proprio atque ex certa scientia ac 
matura deliberatione Nostra deque Apostolicae potestatis plenitudine, 
praesentium Litterarum vi, perpetuumque in modum, omnibus ac sin- 
gulis christifidelibus, qui, in loco cuiuscumque Conventus Eucharistici 
internationalis, vel etiam unius nationis, aut regionis, aut dioecesis, vere 
poenitentes et confessi ac sacra Communione refecti, ecclesiam quamlibet 
vel publicum sacellum ipsius loci, Conventu eodem durante, devote visi- 

taverint, ibique pro christianorum principum concordia, haeresum exstir- 
patione, peccatorum conversione ac Sanctae Matris Ecclesiae exaltatione, 
itemque secundum mentem Nostram, pias ad Deum preces effuderint; 
sollemni Eucharistiae pompae, quae, dimisso Conventu, publice duci solet, 
religiose interfuerint; benedictionem apostolicam, sub Conventus exitum, 
Nostro et Romani Pontificis pro tempore existentis nomine sollemniter, 
adstantibus impertiendam, praesentes pie acceperint: de Omnipotentis 
Dei misericordia atque Apostolorum eius beatorum Petri et Pauli auctori- 
tate confisi, plenariam omnium peccatorum indulgentiam et remissionem in 
Domino concedimus. Pariterque omnibus et singulis christifidelibus, qui, 
perdurante Conventu, in eiusdem loco, coram Augusto Sacramento publi- 
cae adorationi proposito, aliquamdiu oraverint; sacrae cuilibet suppli- 
cationi a moderatoribus indictae, vel cuivis eiusdem Conventus coetui 
seu sessioni affuerint, de numero poenalium septem annos totidemque 
quadragenas; iis vero qui, tempore ac loco praefato, aliquod religionis 
peregerint opus, quoties id in spiritu poenitentiae egerint, centum dies 
in forma Ecclesiae solita expungimus. 

Praeterea concedimus ut uniuscuiusque Eucharistici Congressus tem- 
pore, die ab Ordinario loci, vel a moderatoribus Conventus de consensu 
Ordinarii eiusdem legitima auctoritate designando, servatis rubricis et 
sacrorum Canonum praescriptis, sollemni cum cantu vel ritu pontificali 
Missa votiva de Sanctissimo Sacramento peragi possit; utque Episcopus, 
qui memoratis Sacris ritu pontificali operatus fuerit, vel alius quilibet 
ex iis qui aderunt, Nostro et Romani Pontificis pro tempore existentis 
nomine et auctoritate, post eadem Missarum sollemnia, servatis servan- 
dis, Apostolicam christiano populo adstanti benedictionem cum plenaria 
addita indulgentia impertire licite queat; utque singuli quoque sacerdotes 
ad eundem Oonventum congressi, loco ac tempore Coetus ipsius, Missam 
votivam de Sanctissimo Sacramento, ut pro re gravi, servatis servandis, 
celebrare valeant. Si vero, alicuius Eucharistici Conventus tempore, Augu- 
stum Sacramentum, uti mos est, publice adorandum per totam noctem 
exponatur, largimur ut una Missa a media nocte litari possit, in qua fas 
sit omnibus adstantibus ad sacram Synaxim accedere; sacerdotes, qui 
nocturnae huiusmodi adorationi interfuerint, prima, quam memoravimus, 
Missa expleta, vel prima post mediam noctem hora transacta, Sacrum 
peragere queant; clerici vero omnes in sacris Ordinibus constituti, reli- 
giosique viri, qui ad Horas canonicas recitandas teneantur, adorationi 
nocturnae praesentes, eadem perdurante, loco Officii proprii Officium de 
Sanctissimo Sacramento recitare valeant. 

Pari autem auctoritate Nostra, canonicis et beneficiariis, qui de sui 

ipsorum Ordinarii consensu, cuius tamen erit cavere ne abusus irrepant, 
ad quemlibet huiusmodi Conventum se conferant, facultatem facimus, ex 
qua ipsi a primo Conventus die ad postremum integrum, si in eodem 
Conventus loco resideant, sin aliter a die profectionis ad reditus diem, 
ita excusentur a servitio chori ut distributiones quoque quotidianas, atque 
etiam ipsas quas inter praesentes vocant, percipiant; idemque indultum 
a choro, pro diebus et horis tamen tantum, canonicis et beneficiariis in 
loco Conventus residentibus, qui de iussu vel consensu Ordinarii appa- 
rando Conventui sint addicti, concedimus; itemque ceteris, qui extra 
locum resideant, pro omnibus iis diebus quibus, eadem de caussa Conven- 
tus apparatus, abesse a beneficii loco debeant. Ordinarii autem pro iure 
suo permittant ut sacerdotes, qui in paroeciis manserint ad absentium 
vices supplendas, diebus festis de praecepto duo Sacra peragant; iisdem- 
que presbyteris, pro suo prudenti iudicio atque, si id expedire in Domino 
iudicaverint, diebus, etiam ferialibus, veniam binandi faciant. Omnes 
autem, qui quemvis e praefatis Conventum Eucharisticum adiverint, lege 
abstinentiae et, si quando occurrerit, ieiunii, etiam durante itinere, non 
adstringantur; pro populo vero loci, ubi Conventus fit, Ordinarius, secun- 
dum praescriptum canonis 1245 Codicis iuris canonici, iure suo utatur. 

Cum praeterea placeat Nobis christifidelium, etiam extra locum huius- 
modi Conventus Eucharistici degentium, spirituali utilitati prospicere, iis 
omnibus, qui, ubique terrarum, si de internationali Conventu agatur, sin 
aliter in tota natione, regione, dioecesi, prout respective Conventus erit 
nationis, regionis vel dioecesis, quamlibet ecclesiam vel quodvis publicum 
sacellum, a die publice indicti Conventus ad integrum eiusdem postre- 
mum diem, pie visitaverint, ibique pro felici Conventus exitu preces 
Domino adhibuerint, assuetis sub condicionibus, iam supra descriptis, 
indulgentiam plenariam, semel tantum lucrandam, misericorditer in Domino 
largimur; fidelibus vero qui aut preces fuderint, aut bonum aliquod fece- 
rint opus, aut aliquam stipem pro Conventu prosperoque eius successu, 
etiam Conventu dimisso, obtulerint, quoties id egerint, trecentos dies de 
iniunctis eis, in forma Ecclesiae consueta, expungimus. Denique indul- 
gentia ac privilegia, quae Litteris hisce Apostolicis pro Conventibus Eucha- 
risticis maioribus statuimus, pro Conventibus quoque Eucharisticis in 
vicariatu tantum foraneo, seu decanatu, seu plebania aut in paroecia 
agendis concedimus, excepta tamen Benedictionis papalis cum plena 
admissorum venia impertiendae facultate, et ea quidem lege, ut indul- 
gentiae extra locum Conventus acquirendae, nisi intra fines vicariatus 
foranei, seu decanatus, seu plebaniae aut paroeciae, ubi Conventus habe- 
tur, lucrifieri nequeant. 

Non obstantibus contrariis quibuslibet. Praesentibus perpetuo futuris 
temporibus valituris. Concedimus autem haec, decernentes praesentes Lit- 
teras firmas, validas atque efficaces semper exstare ac permanere, suos- 
que plenos atque integros effectus sortiri atque obtinere, ipsisque Eucha- 
risticis Conventibus nunc et in posterum amplissime suffragari: sicque 
rite iudicandum esse ac definiendum, irritumque ex nunc et inane fieri 
si quidquam secus super his, a quovis, auctoritate qualibet, scienter sive 
ignoranter, attentari contigerit. 

Datum Romae apud Sanctum Petrum, sub anulo Piscatoris, die vir 
mensis martii, anno MDCCCCXXIV, Pontificatus Nostri tertio. 


P. CARD. GASPARRI, a Secretis Status. 

ACTA SS. CONGREGATIONUM 


SUPREMA SACRA CONGREGATIO S. OFFICH 


I 
DECRETUM 


CONDEMNATIONIS SAC. ERNESTI BUONAIUTI EIUSQUE OPERUM OMNIUM 


I] sac. Ernesto Buonaiuti, gia pit volte ammonito, ripreso e sotto- 
posto anche a gravi sanzioni canoniche per le sue dottrine prettamente 
modernistiche propagate a voce ed in iscritto, é rimasto purtroppo, non 
ostante le sue ripetute proteste di sottomissione, come evidentemente 
dimostrano suoi fatti e scritti recenti, sempre nella sua pertinacia, pro- 
prio come i modernisti cosi al vivo descritti nell’ Enciclica Pascendi del 
8S. P. Pio X di f. m. i quali «continuano il loro cammino, continuano 
« benché ripresi e condannati, celando un’incredibile audacia col velo 
«di un’apparente umilta. Piegano fintamente il capo; ma la mano e la 
« mente proseguono con pit ardimento il loro lavoro. E cosi essi operano 
« scientemente e volutamente; si perché @ loro regola che lautorita 
«debba essere spinta, non rovesciata; si perché hanno bisogno di non 
« uscire dalla cerchia della Chiesa, per poter cangiare a poco a poco la 
« coscienza collettiva »; adoperando inoltre quell’arte dalla stessa Enci- 
clica cosl messa in evidenza: « E artificio astutissimo dei modernisti 
« presentare le loro dottrine non gia coordinate e raccolte quasi in un 
« tutto, ma sparse invece e disgiunte l’una dall’altra, allo scopo di pas- 
« sare essi per dubbiosi e come incerti, mentre di fatto sono fermi e 
« determinati ». 

Non potendosi dunque in verun modo tollerare pit a lungo, senza 
grave scandalo e danno dei fedeli, quest’opera subdola e continua di 
demolizione della Fede da parte di un sacerdote cattolico, che si ostina 
a voler apparir tale, nella sede stessa del Supremo Pontificato, questa 
Suprema Sacra Congregazione del S. Uffizio, della Fede e del costume 
custode e vindice, nella Congregazione di feria IV, 26 corr. mese, d’or- 
dine e con l’approvazione espressa del Santo Padre, novamente dichiara 
il sopra mentovato sac. Ernesto Buonaiuti incorso nella scomunica a ter- 
mini di diritto e, conseguentemente, anche nella sospensione a divinis; - 

condanna e proscrive tutti i suoi libri e scritti ordinandone l’inserzione 
nell’Indice dei libri proibiti; — e gli proibisce di pit scrivere, tenere con- 
ferenze ed insegnare nelle pubbliche scuole in materia attinente alla 


Religione. 
Dato a Roma, dal Palazzo del 8S. Uffizio, addi 28 marzo 1924. 


Luigi Castellano, Notaro della Supr. 8S. C. del 8. Uffizio. 


II 
SUBMISSIONIS DECLARATIO 


RR. PP. A. Brassac et J. Ducher decreto Supremae Sacrae Congre- 
gationis Sancti Officii, feria IV die 12 decembris superioris anni 1923 
edito, quo proscriptum fuit mandatumque ut in Indicem librorum pro- 
hibitorum referretur opus cui titulus: Manuel biblique ou Cours d’Eecri- 
ture Sainte 4 Vusage des Séminaires, etc., se subiecerunt ac damnatum 
illud opus reprobarunt. * 

Datum Romae, ex aedibus 8. Officii, die 12 martii 1924. 


Aloisius Castellano, Supremae 8S. C. 8. O. Notarius. 


* Circa hanc declarationem haec scribit R. P. Superior Generalis Societatis S. Sul- 
pitii, H. Garriquet: 

«Je renouvelle & Votre Sainteté le témoignage de soumission compléte, filiale. 
«confiante, exprimé par mes deux confréres, MM. Brassac et Ducher, au sujet de la 
«décision du Saint-Office sur le Manuel Biblique. Nous ne faisons dans notre adhésion 
«ni restriction ni réserve, en exprimant le veu que Votre Sainteté y reconnaisse la 
«sincérité de notre obéissance. Nous ferons dans le méme sens l'éducation de nos 
« Séminaristes, pour qu’ils apprennent de nous comment et de quel cur ils doivent 
«toujours suivre, cofite que cofite, la direction du Saint—Siége ». 


SACRA CONGREGATIO CONSISTORIALIS 


I 
DECRETUM 
DE PROCESSU INQUISITIONUM CIRCA PROMOVENDOS AD EPISCOPATUM 
Regulas apprime iustas iuxta Sacrorum Conciliorum et Romanorum 
Pontificum Constitutiones edidit Urbanus VIII pro conficiendis processi- 
bus inquisitionum circa eos qui ad regimen dioecesium et monasteriorum 
promovendi essent. 

Sed, mutatis temporum adiunctis, et ad promovendorum idoneitatem 
et dignitatem agnoscendam suffecta praevia inquisitione secreta, solemnis 
duorum testium interrogatio, iuxta antiquas Constitutiones praescripta, 
supervacanea visa est; ideoque ex variis Summorum Pontificum decretis 
pluribus in locis abolita fuit. Quum tamen alicubi adhuc subsistat, ut 
unica ubique habeatur norma in re tanti momenti, Ssmus D. N. Pius. 
PP. XI, praesenti Sacrae Congregationis Consistorialis decreto, statuit, ut, 
firma inquisitione secreta iuxta leges in singulis regionibus aut locis sta- 
tutas, quae accuratissime erit semper perficienda, vetus duorum testium 
interrogatio, quam in sua Instructione particulari, die 15 maii 1591, 
Urbanus PP. VIII statuit, cesset nec amplius locum habeat. 

Contrariis quibusvis minime obstantibus. 

Datum Romae, ex aedibus Sacrae Congregationis Consistorialis, die 
29 februarii 1924. 


he C. Carp. DE Lal, Episc. Sabinen., Secretarius. 
L. S. 
t Raphaél C., Archiep. Thessalonicen., Adsessor. 


II 
PROVISIO ECCLESIARUM 


Ssmus Dfius Noster Pius divina Providentia PP. XI, decretis Sacrae 
Congregationis Consistorialis, has quae sequuntur Ecclesias de proprio 
singulas Pastore providit, nimirum: 


21 ianuarii 1924. — Titulari episcopali Ecclesiae Methonensi praefecit 
R. P. D. Ioannem Mariam Camilleri, hactenus Episcopum Gaudisiensem. 

— Titulari episcopali Ecclesiae Aezanitensi, R. P. Antonium Van 
Velsen, e Societate Iesu, electum Vicarium Apostolicum de Batavia, in 
Indiis Neerlandicis. 

— Titulari Episcopali Ecclesiae Andrapanensi, R. P. Caesarem Ange- 
lum Vigiani, ex O. F. Minorum, electum Vicarium Apostolicum de Chaco. 

30 ianuarii. — Cathedrali Ecclesiae Tornacensi, R, D. Vedastum 
Rasneur. 

1 februarii. — Metropolitanae nuper effectae Ecclesiae Bellohorizon- 
tinae, R. P. D. Antonium dos Sanctos Cabral, hactenus eiusdem sedis 
Episcopum. 

3 februarit. — Cathedrali Ecclesiae Maurianensi, BR. D. Augustum 
Grumel, rectorem Seminarii vulgo de la Villette, archidioec. Cameracensis. 

13 februarii 1924. — Titulari archiepiscopali Ecclesiae Claudiopo- 
litanae, R. P. D. Georgium Prudentem Bruley de Varannes, hactenus 
Episcopum Monaecensem. 

7 martii. — Metropolitanae Ecclesiae Neapolitanae, Emum P. D. Ale- 
xium 8. R. E. Card. Ascalesi, hactenus Archiepiscopum Beneventanum. 


III 
PROVISIO ABBATIAE 


Decreto Sacrae Congregationis Consistorialis, dato die 29 decem- 
bris 1923, Ssmus Diius Noster Pius divina Providentia PP. XI, confir- 
mando electionem a Capitulo monasterii factam, instituit Abbatem Ein- 
sidlensem R. P. Ignatium Staub, e Congregatione Helveto-Benedictina. 


SACRA CONGREGATIO CONCILII ' 


ROMANA Et ALIARUM 
DE FATALIBUS AD RECURRENDUM 


QUAESTIO. — In remotione parochorum inamovibilium, contra primum 
Ordinarii decretum, quo parocho significatur decisio amotionis, ad nor- 
mam can. 2153 § 1, «parochus recursum intra decem dies interponere potest 
«apud eumdem Ordinarium »; si autem hic, re deliberata cum duobus 
parochis consultoribus, censuerit a decisis non esse recedendum, adver- 
sus huiusmodi definitivae decisionis decretum, ex can. 2146 § 1, « uni- 
« cum datur iuris remedium, idest recursus ad Sedem Apostolicam ». Verum, 
utrum haec facultas recurrendi intra aliquod temporis spatium, ad modum 
fatalium appellationis sive proponendae sive prosequendae, vel intra ali- 
quos alios utiles terminos concludatur, in iure cautum non est; qua cir- 
cumstantia usi sunt quidam parochi, qui, amoti, recursum re et effectu 
interponere per plures menses immo et annos distulerunt, postquam 
tamen Ordinario suo formiter voluntatem suam recurrendi ad normam 
can. 2146 significassent. Quum vero, ex § 3 eiusdem canonis, « pendente 
« recursu, Ordinarius paroeciam vel beneficium quo clericus privatus sit, 
« alii stabiliter conferre valide nequeat », facile intelligitur, collato etiam 


' In superiore pag. 94, linea 3 a calce, fortuito depravata, ita restituatur: « feria V1, 
« abstinere a carnibus, vel feria IV vel sabbato, prout maluerint ». 

can. 454, quantum animarum bono et auctoritati ecclesiasticae detrimen- 
tum haec agendi ratio facessat. Cuius rei sedula consideratione permoti, 
nonnulli Ordinarii nuper a Sacra Congregatione Concilii huius dubii solu- 
tionem reverenter postularunt, nimirum: « quale temporis spatium conce- 
«datur ad interponendum recursum apud Apostolicam Sedem contra 
« definitivum decretum amotionis in casu ». 


ANIMADVERSIONES. — Post celebrem Constitutionem Bonifacianam Con- 
certationi (c. 8, de appell., II, 15, in VI), « ab electionibus, postulationibus 
« provisionibus et quibuslibet extraiudicialibus actibus (in quibus potest 
«appellatio interponi) quisquis ex eis gravatum se reputans, per appel- 
«lationis beneficium gravamen illatum desideraverit revocari, intra decem 
«dies (postquam sciverit), si velit, appellet; post decendium vero eidem 
«aditus non patet appellandi ». Unde ante Codicem, Ecclesiae disciplina, 
prout constantissima Doctorum sententia comprobatur (cfr. Scaccia, de 
appell., q. XII, n. 105; Passerini, Comm. in VI, in h. tit.. n. 175, 176; 
Schmalzgrueber, in IT, 28, n. 73; Pirhing, eod., sect. VI, n. 132; Bouix, de iud., 
c. III, de appell., § 9, 2) ea semper fuit quod a gravamine, sive iudiciali, 
sive extraiudiciali, appellatio ultra decemdium non competeret. Codex vero, 
retenta voce appellatio unice de provocatione a sententiis iudiciariis, sive 
definitivis, sive interlocutoriis, vim definitivam habentibus, recursum appel- 
lat quamlibet aliam provocationem adversus decreta, sive iudicum sive 
Ordinariorum, ipsumque recursum in tribus distinctis canonibus, nempe 
1465 § 1, 1709 § 3, 2153 § 1, praescribit interponendum intra decem die- 
rum spatium; in aliis autem, quodlibet tempus definire omittit. At vero, 
in veteri quoque disciplina, recursus seu expostulatio ad Apostolicam 
Sedem, ab appellatione etiam extraiudiciali videbatur distingui, non qua 
mera supplicatio ad gratiam Principis impetrandam, sed qua remedium 
ordinarium, loco appellationis, ex iustitia vel saltem ex aequitate compe- 
tens. Ita Benedictus XIV, Const. Ad militantis, inhibita appellatione 
cum effectu suspensivo, quoad Ordinariorum decreta concernentia ani- 
marum curam, quae sunt profecto extraiudicialia negotia, duo remedia 
gravatis ita assignavit: « vel simplex dumtaxat et extraiudicialis recursus 
« per viam. supplicis libelli, ad Nos ... vel respective et iuxta causarum 
« naturam et qualitatem appellatio ad quos de iure, in solo devolutivo, et 
«sine retardatione vel praeiudicio legitimae exsecutionis admitti possit ». 
Qua posita differentia, non videtur recursui, praesertim ad Sedem Aposto- 
licam, aptandum simpliciter esse quod de appellatione extraiudiciali (quae 
per Codicem videtur sublata) vetus ius statuebat. Enimvero recursus 
ad Apostolicam Sedem magis participat de supplicatione quam de appel- 

latione (cfr. Glossam et alios apud Reiffenst., in II, tit. 27, p. 7, n. 21); 
supplicatio autem, si fiat ad Principem, proponi debet intra biennium, si 
porrigatur iudici, intra decem dies, iuxta l. un. Cod., de sent. Praefect.; 
ad quod accedit praxis Sacrarum Congregationum, quae recursus adversus 
Ordinarios quotidie recipiunt, etsi longe post decemdium productos. Ita 
8. C. C. in Concordien., Remotionis, 20 febr. 1897, dubio: «an constet de 
«legitima appellatione vel recursu, » reposuit: « Affirmative pro recursu », 
licet, in casu, post annum circiter a decreto remotionis interposito; immo 
ibidem de auctoritate Rotae fuit animadversum quod « recursus ad Prin- 
«cipem numquam censetur interdictus, a quo quemadmodum iurisdictio- 
«nes omnes fluunt, ita etiam conveniens est ut refluant ». Accedit ratio, 
quia, cum fatalia legis non solum partes, sed et iudicem ligent (c. 1634 § 1) 
absonum videtur manus Apostolicae Sedis velle ligare (cfr. can. 1569). 
Itaque, cum in praedictis tribus casibus Codex recursum intra decemdium 
cohibet, minime regula habetur quae, iuxta can. 20, similes casus suppleat, 
sed potius exceptio, cuius ratio investiganda est. Et facile haec deprehen- 
ditur quoad can. 1709 (ad superiorem iudicem) et 2153 (ad eumdem), 
cum nempe recursus effectum suspensivum habeat, et hinc de appellatione 
potius quam de supplicatione participet. In canone autem 1465, ubi consu- 
litur casui quo « patronus vel praesentatus intra decem dies a significatione 
«recusationis recursum a iudicio Ordinarii ad Sedem Apostolicam inter- 
« posuerit, quo pendente suspendatur collatio usque ad finem controversiae », 
eadem ratio clare elucet. Nimirum cum ordinario recursus meriti examen 
devolvat quin provisionem suspendat, quoties contrarium accidit, appella- 
tionis regulas sequi debet, ne quod in iustitiae praesidium conceditur, in 
iniquitatis fomentum traducatur. Hoc ipsum criterium sapienter nuper 
8. C. de Religiosis secuta est in disponendo circa facultatem concessam 
can. 647, § 2, n. 4, Religioso dimisso recurrendi adversus dimissionis decre- 
tum, « quoad effectum suspensivum », ut expressis verbis in resolutione 
limitatur. Ex eadem norma videtur quoque proposito dubio respondendum 
quoad can. 2146. Licet enim recursus, in casu huius canonis, vim non 
habeat suspendendi decretum amotionis, eo tamen pendente, Ordinarii 
manus a limine-ut vidimus —adeo ligantur ut conferre alii non possit 
stabiliter, prout oporteret ex can. 454, paroeciam vel beneficium. Standum 
itaque in casu, etiam quoad recursum, terminis praefinitis quoad appella- 
tionem in Const. Bonifaciana: « intra decem dies postquam sciverit, appel- 
«let; post decemdium vero aditus non pateat appellandi ». Quare, etc. 


RESOLUTIO — Porro, in plenariis comitiis Sacrae Congregationis Concilii, 
in Palatio Apostolico Vaticano habitis, die 12 ianuarii 1924, Emi Patres, 

proposito dubio: « Quale temporis spatium concedatur ad recursum inter- 
«ponendum a definitivo decreto remotionis, ad effectum can. 2146 § 3 
« Codicis iuris canonici, in casu », respondendum censuerunt: «Tempus utile 
«ad recursus interponendum a definitivo decreto remotionis, ad effectum 
«§ 3 can. 2146 Codicis, esse decemdium ab intimatione eiusdem decreti, 
«supputandum ad normam can. 34 § 3, 3°, et can. 35: certiore facto Ordi- 
«nario loci ab ipso recurrente de legitime interposito recursu ad Aposto- 
«licam Sedem ». 

Quam resolutionem, referente infrascripto Sacrae Congregationis Secre- 
tario, in audientia subsequentis diei 14, Ssmus Diius Noster Pius div. 
Providentia PP. XI, approbare et confirmare dignatus est. 


t Iulius, Episec. tit. Lampsacen., Secretarius. 


SACRA CONGREGATIO DE RELIGIOSIS ' 


DUBIUM 
CIRCA DOTEM RELIGIOSARUM 


Ad normam cann. 551 et 643 Religiosa professa, e Religione egrediens 
aut ex eadem dimissa, si quidem dotem attulerit, eam, absque fructibus 
iam maturis, recipiendi ius habet; sin vero fuerit sine dote recepta, nec 
ex propriis bonis sibi providere possit, caritativum quoddam subsidium 
illi suppeditandum est a Religione. 

Contingit vero, ut exstent Religiones aut Monasteria, in quibus dos 
allata efferat pecuniae summam satis exiguam, atque adeo Religiosa disce- 
dens multo minus obtineat ex debita dotis restitutione quam aliter ipsi, 
si absque dote fuisset recepta, ex caritate esset suppeditandum. 

Cum id omnino alienum a mente Legislatoris videatur, quem certo 
constat voluisse Religiosae discedenti iri provisum de iis omnibus quae 
requiruntur, ut ipsa, modo tuto ac convenienti, domum redeat ac per 
aliquod tempus vivere possit, quaeritur: 

« Utrum Religio, in qua dos non pertingit ad rationabilem subsidii 
« caritativi aestimationem, omni obligatione erga Religiosam discedentem 
« liberetur ex simplici dotis restitutione, an e contrario supplere teneatur 
«id quod, iuxta can. 643 § 2, defecerit ad aequum subsidium caritativum 
« constituendum!? ». 


' In praecedenti fasciculo, pag. 98, lin. 16, pro eo quod est: 550 § 2, legatur, 540 § 3. 


166 Acta Apostolicae Sedis - Commentarium O ffciale 


Sacra Congregatio, re mature perpensa, respondendum censuit, prout 
respondet: « Negative ad primam partem, affirmative ad secundam; facto 
«verbo cum Sanctissimo ». 

Facta autem de praedictis relatione Sanctissimo Domino Nostro Pio 
div. Prov. PP. XI, in audientia habita ab infrascripto P. Secretario die 
2 martii 1924, Sanctitas Sua resolutionem Sacrae Congregationis appro- 
bavit et confirmavit. 

Datum Romae, ex Secretaria Sacrae Congregationis de Religiosis, 
die, mense et anno praedictis. 


C. CARD. LAURENTI, Praefectus. 


L. 8. 
Maurus M. Serafini, Ab. O. 8. B., Secretarius. 


SACRA CONGREGATIO DE PROPAGANDA FIDE 


I 
PROVISIO ECCLESIARUM 


Decretis Sacrae Congregationis de Propaganda Fide Ssmus Dfius 
Noster Pius PP. XI has, quae sequuntur, Ecclesias de proprio singulas 
Pastore providit, nimirum: 

26 februarii 1924. — Cathedrali Ecclesiae Portus Augustae praefecit 
R. D. Andream Killian, vicarium generalem dioecesis Wilcanniensis. 

1 martii. — Cathedrali Ecclesiae Goulburnensi, R. D. Ioannem Barry, 
administratorem parochiae metropolitanae Melbournensis et pro-vicarium 
generalem huius archidioecesis. 


II 
NOMINATIO 
Decreto diei 12 martii 1924 Sacra Congregatio de Propaganda Fide 


declaravit ad suum beneplacitum Praefectum Apostolicum de Kong Moon, 
R. P. Iacobum Eduardum Walsh, e Societate Missionaria de Maryknoll. 


Praeterea idem Sacrum Consilium renunciavit Praesidem Pontificii 
Operis Propagationis Fidei pro Statu Serborum, Chroatorum et Sloveno- 
rum R. D. Iosephum Ujeic in Theologica facultate Labacensi doctorem 
decurialem. 

SACRA CONGREGATIO RITUUM 


I 
ROMANA sEvu ALBIEN. 


BEATIFICATIONIS ET CANONIZATIONIS SERVI DEI PAULI GINHAC, SACERDOTIS 
PROFESSI SOCIETATIS IESU. 


Paulus Ginhac, de cuius Causa beatificationis et canonizationis agitur, 
in loco seu possessione Le Marel, oppidi Serverette, Mimatensis dioecesis, 
ex piis honestisque coniugibus Ioanne Antonio et Clara Monica Fabre 
ortum duxit die 31 maii 1824, eaque die sanctum baptismum recepit, 
impositis nominibus Petro et Paulo. Parentes eius, christiana caritate 
ferventes, saeviente saeculo xvm1 gallica perturbatione, sacerdotibus 
tutum obtulerunt hospitium, ut facilius ecclesiastica munera gerere pos- 
sent. Neque mirum si arbor bona bonos fructus effecerit: siquidem ex 
illo coniugio duodecim prodierunt fratres et sorores, ex quibus duo sacer- 
dotes, duae sorores Trappistae, tertia, Eugenia, monialis Visitationis. 
Paulus, septimus et puer, a patre agricola custodiae gregis in campis addi- 
ctus, licet haud facilis et docilis indolis, tamen, quum esset novem circi- 
ter annorum, satis paratus, ad sacram synaxim admissus fuit. Paulus 
frequentavit primum scholam oppidi Serverette, tum traditus avunculo 
sacerdoti et tandem, circa medium aetatis annum tertium decimum, 
Collegium Mimatense adivit, in quo civico Collegio litterarum rudimentis 
operam dedit, sed absque vero profecto christianae civilisque educationis. 
Quare, optimo consilio, parentes eum in domum revocarunt et ad parvum 
Seminarium de Chirac, prope oppidum Marveéiols, transtulerunt. Adolescens, 
haud melior effectus et parum acquiescens superiorum monitis et sororis 
Eugeniae in illo monasterio Visitationis oppidi Marvéiols degentis con- 
siliis, quum gradum fecisset ad humaniores litteras, parvum Seminarium 
de Chirac cum altero Mimatensi commutavit. Expletis in hoc Seminario 
studiis, quum alias excogitaret novitates, precibus sororis impulsus, in 
Castellum de Cheminade concessit, ubi pium sacerdotem invenit de Moré 
de Charaix, a quo benigne exceptus et per aliquot dies hospes, eius rogatu 
comes adscitus est. Ambo Mimatensem civitatem petierunt ad audiendos 
sodales Societatis Iesu, qui tune sacras missiones ibi peragebant. Paulus 

concionibus et supplicationi, qua missionibus finis imponitur, Deo iuvante, 
tranquille interfuit. In ista supplicatione per vias oppidi, ad conspectum 
Imaginis Christi Redemptoris cruci affixi, de improviso adolescens, veluti 
alter Saulus, re mirabili ictus et tremens, genua flectit et, quasi audisset 
Christum interrogantem et Saulum respondentem, superna luce et divina 
gratia perculsus, in alium valde meliorem transformatus est. Hance conver- 
sionem, Christo operante, magis in dies perfectam et perseverantem, ipse 
Paulus, in posterum saepe recogitans, prodigiosam appellabat, laudans et 
exaltans divinam clementiam ingeminansque cum Psalmista: « Delicta 
«iuventutis meae ne memineris, Domine ». — « Miserere mei, Deus, secun- 
« dum magnam misericordiam tuam ». — Eadem conversionis die, Dei famu- 
lus lapsus suae iuventutis humillime exponit P. Jouvé, missionis praesidi, 
et propositum amplectendi Societatem Iesu eidem aperit, quo probante, 
suisque parentibus libenter annuentibus, experimentum vocationis reli- 
giosae apud fratrem suum Vincentium peragit. Ita probatus, Paulus a 
Praeposito provinciae praedictae Societatis ingressum in ipsam suppliciter 
efflagitavit, sed ita obtinuit, ut prius gradum academicum Baccalaurei 
in Collegio Mimatensi assequi posset et postea in tyrocinii domo Avenio- 
nensi admitteretur. Quod accidit, instante R. P. de Charaix, die 4 ianua- 
rii anni 1843, moderatoribus P. Iosepho de Jacas et Pio de Blacas. Priore 
tyrocinii anno summa laude expleto, in festo Epiphaniae Domini anni 1844 
vota devotionis appellata emisit, et per duos menses in Villa de S. Cha- 
maud, prope Avenionem, litteris incubuit, P. Paulino Abel praeceptore. 
Subsequenti mense decembri translatus Ben-Aknoun, in Algeriam, orpha- 
notrophio a Societate Ignatiana instituto addicitur. Illic prima vota nun- 
cupat die 6 ianuarii 1845 et usque ad mensem septembrem anni 1848, 
praefecti, catechistae et magistri munera gerit cum prospero alumno- 
rum successu et omnium admiratione ac existimatione. Eodem mense 
septembri ab Africa revocatus, in domo Valsensi, inter ducentos scholasticos, 
philosophicis et theologicis disciplinis operam suam navat, condiscipulis 
praebens exemplum perfecti studentis et sancti religiosi. -Sacerdotio au- 
ctus die 18 decembris anni 1852, missus est ad locum Mazel ad recreandam 
piam genitricem aegrotantem, quae paulo post sancte obivit. Invisit quo- 
que sororem Eugeniam in monasterio Visitationis Marvéiols degentem. 
De matre scripsit Dei famulus eam comparans cum S. Monica, cuius lacry- 
mis et precibus filius Augustinus ad Christum conversus est, et similiter 
ipse pietati et orationi matris suae, Deo miserante, propriam conversio- 
nem tribuebat. Sorori autem germanae ipsam fratris immutationem admi- 
ranti respondit: « Dextera Domini fecit virtutem! ». In socium P. Hen- 
rici Desmoulins tyronum magistri electus, breviorem theologiae cursum 

docuit, simulque quartum theologicum annum absolvit. Inde communi- 
tatis moderator spiritualis, et paulo post, labente anno 1855, tyronum 
magister renuntiatus est. Tertium probationis annum egit sub P. Sebastiano 
Fouillot, qui famulum Dei suum seraphinum vocabat. In oppidum Vals 
reversus, tyronum magistri munus resumpsit aliaque officia sibi commissa 
fideliter adimplevit. Illic solemnia vota religiosa edidit, et, novo fervore 
incensus, gaudebat in sancta societate Deo inservire et proximorum saluti 
incumbere. Rector domus tyrocinii Tolosae aliarumque domorum in 
locis Castres et Paray-le-Monial, plures difficultates assidua patientia et 
fortitudine superare debuit, praesertim anno 1880 usque ad Societatis 
expulsionem die 28 iunii eiusdem anni peractam. P. Paulus, humanissime 
invitatus, in orphanotrophium de Paray-le-Monial se recepit, ibique 
sacrum ministerium aliaque caritatis officia impendit; habitus ut alter 
Pater de la Colombiére. Deinde, rogante Comitissa de Villéve, Societatis 
moderatores P. Paulum miserunt Castrum de Mourvilles, ut, proscriptis 
in hospitium receptis praepositus simulque tyronibus tertiariis magister, 
hoc duplici officio et suam et aliorum spiritualem perfectionem coniungeret. 
Interea tempus quod suis officiis supererat, animarum directioni conse- 
crabat; feriis autem propinquas regiones adibat ut sancta exercitia soda- 
libus suis aliisque religiosis utriusque sexus praeberet, ex quibus uberri- 
mos fructus perceptos fuisse testati sunt sacri locorum Antistites. De 
P. Paulo Ginhac Magister generalis Ordinis 8S. Dominici testimonium 
tulit «quod erat homo Dei, superno lumine dives, mirabiliter humilis, 
«suimet possessione et mortificatione non communi praeditus ». Insuper 
huius Servi Dei cultus, devotio et fiducia in Iesum Christum Crucifixum 
Eucharisticum et thesauros Cordis sui revelantem, nec non in Deiparam 
Virginem Mariam Immaculatam, sanctos Angelos aliosque caelites tute- 
lares, nominatim Ioseph, Petrum et Paulum, Ignatium, variis mirisque 
modis patuerunt, una cum obsequio, obedientia et veneratione in sanctam 
Ecclesiam Catholicam eiusque caput visibile, Christi Vicarium Romanum 
Pontificem, cuius iuris, potestatis et libertatis assertorem et infallibilis 
magisterii propugnatorem se ostendit, praesertim tempore Oecumenici 
Concilii Vaticani. - A Castro de Mourvilles ad Castres translatus, domum 
tertiariorum ibi constitutam ab anno 1891 ad 1894 rexit Dei Famulus, 
inura et extra domum ac regionem, una cum sodalibus, sacris missionibus 
et exercitationibus operam suam impendens. Tandem, aetate, laboribus et 
vigiliis aliisque corporis macerationibus fractus et morbo, quo iam erat 
affectus, ingravescente, quem summa patientia et virtute sustinebat, 
ad vitae terminum pervenit. Tum, sanctissimo viatico refectus et Extrema 
Unetione roboratus, a superioribus et sodalibus venia petita et gratissime 

accepta, dum ad Beatam Virginem Mariam illas preces recitabat: « Maria, 
« Mater gratiae, Mater misericordiae, tu nos ab hoste protege, et mortis 
« hora suscipe », in amplexu dulcissimae Matris dilectus eius filius P. Pan- 
lus, in societate et pace Domini sui Iesu Christi Salvatoris, quievit dice 
10 ianuarii anni 1895. In sacello S. Ignatii expositum fuit corpus, ut 
pietati sodalium et civium satisfieret; postea, exequiis solemniter perso- 
Intis, in commune coemeterium delatum est et in peculiari sepulcro depo- 
situm, deinde in altero nobiliore, fidelium sumptibus exstructo, sepulcro 
conditum iacet; apposito lapide verbisque sculptis: « Mihi vivere Christus 
«est, et mori lucrum ». — Fama sanctitatis quam Dei famulus sibi in vita 
acquisierat, post obitum constans et diffusa adeo inclaruit, ut Processibus 
Informativis Romano et Albiensi aliisque Rogatorialibus plurium dioe- 
cesium et locorum super ea conficiendis viam aperuit. Quibus omnibus 
expletis et ad sacram Rituum Congregationem delatis, quum, servato 
iuris ordine, omnia in promptu essent, instante R. P. Aureliano Faiella, 
Societatis Iesu et Causae postulatore, voto etiam depromente Rmi Prac- 
positi generalis omniumque sodalium eiusdem Societatis, attentisque plu- 
rium Rmorum Archiepiscoporum et Episcoporum litteris postulatoriis, 
Emus et Rmus Diius Antonius Vico, Episcopus Portuen. et 8S. Rufinae, 
huius Causae Ponens seu Relator, in Ordinariis sacrorum rituum Congre- 
gationis comitiis subsignata die ad Vaticanas .aedes coadunatis, sequens 
dubium discutiendum proposuit: An sit signanda Commissio introductionis 
Causae, in casu et ad effectum de quo agitur? Et Emi ac Rmi Patres sacris 
tuendis ritibus praepositis, post relationem ipsius Emi Ponentis, audito 
voce et scripto R. P. D. Angelo Mariani, Fidei promotore generali, omnibus 
accurate perpensis, rescribendum censuerunt: Affirmative, seu signandam 
esse Commissionem introductionis Causae, si Sanctissimo placuerit. Die 26 
februarii 1924. 

Facta postmodum de his Sanctissimo Domino Nostro Pio Papae XI 
per infrascriptum Cardinalem Sacrae Rituum Congregationi Praefectum 
relatione, Sanctitas Sua rescriptum eiusdem Sacrae Congregationis ratum 
habens, propria manu signare dignata est Commissionem Introductionis 
Causae beatificationis et canonizationis Servi Dei Pauli Ginhae, sacer- 
dotis professi Societatis Iesu. }bie 27 februarii 1924. 


he A. Carp. Vico, Ep. Portuen. et S. Rufinae, 
S. R. C. Praefectus. 


L. 


Alexander Verde, Secretarius. 

II 
PLURIUM DIOECESIUM 


DE VEXILLIS IN ECCLESIA ADMITTENDIS VEL BENEDICENDIS 


Postulantibus nonnullis locorum Rmis Ordinariis a Sacra Rituum 
Congreyatione aliquam normam seu LInstructionem circa vexilla in eccle- 
siis admittenda vel benedicenda, Sacra Rituum Congregatio, audito etiam 
specialis Commissionis suffragio, rescribendum censuit: « Ad mentem >». 

Mens est: « Quando insignia seu vexilla non pertineant ad Societates 
« religioni catholicae manifeste contrarias, nec reprobata sint harum sta- 
« tuta, neque ipsa insignia seu vexilla aliquod emblema de se vetitum 
«ac reprobatum praeseferant, in ecclesiis admitti possunt. Quum vero 
«in favorem et obsequium eiusdem religionis catholicae pacifice postu- 
« letur supradictorum insignium seu vexillorum benedictio, haec concedi 
« potest, adhibita formula Ritualis Romani ». Atque ita rescripsit. Die 
15 decembris 1922. 

Hane peculiarem Instructionem, ut ipsa cunctis locorum Ordinariis 
innotescat, Sacra eadem Congregatio evulgandam duxit, die 26 martii 1924. 


ts A. Carp. Vico, Ep. Portuen, et S. Rufinae, 
8S. R. C. Praefectus. 
L. Ss. 


Alexander Verde, Secretarius. 


SACRA CONGREGATIO 
PRO ECCLESIA ORIENTALI 


PROVISIO ECCLESIAE 


Decreto Sacrae Congregationis pro Ecclesia Orientali, dato die 22 octo- 
bris 1923, Ssmus Diius Noster Pius divina Providentia PP. XI, Archie- 
piscopali Ecclesiae Damascenae Syrorum praefecit R. P. D. Gregorium 
Petrum Habra, hactenus Archiepiscopum Mausiliensem Syrorum. 

DIARIUM ROMANAE CURIAE 


SACRA CONGREGAZIONE DEI RITI 


Martedi, 1L marzo 1924, nel Palazzo Apostolico Vaticano, con lintervento 
degli Emi Signori Cardinali e col voto dei Reverendissimi Prelati e Consul- 
tori Tevlogi, si @ tenuta la Congregazione Preparatoria dei Sacri Riti per 
discutere sopra due miracoli che si asseriscono operati da Dio per interces- 
sione del Beato Giovanni Battista Maria Vianney, Confessore, Parroco -di Arx. 


Martedi, 18 murzo 1924, nel Palazzo Apostolico Vaticano, dinanzi alla 
augusta presenza del Santo Padre, si é tenuta la Congregazione Generale dei 
Sacri Riti, nella quale gli Emi e Rmi Signori Cardinali, i Rmi Prelati ed i 
Consultori Teologi, hanno discusso e dato il loro voto dapprima sul dubbio 
detto del Tuto per la solenne Canonizzazione della Beata Maria Maddalena 
Postel, Vergine, Fondatrice dell’Istituto delle Suore delle Scuole Cristiane; e 
quindi sul dubbio se consti del martirio e della cagione del martirio, dei segni 
o miracoli dei Ven. Servi di Dio Lorenzo Imbert, Vescovo di Capsa, e Com- 
pagni, uccisi, come si asserisce, in odio della Fede. 


SEGRETERIA DI STATO 
SS. CONGREGAZIONI ASSEGNATE AI NOVELLI PORPORATI 


Con biglietti della Segreteria di Stato del 27 marzo il Santo Padre si é 
benignamente degnato assegnare le seguenti Congregazioni agli Emi Signori 
Cardinali, che, nel Concistoro pubblico del medesimo giorno, hanno ricevuto 
il Cappello Cardinalizio: 


Al’Emo Sig. Cardinale Giorgio Guglielmo Mundelein, Arcivescovo di Chi- 
cago, le Sacre Congregazioni di Propaganda Fide, dei Seminari e delle Uni- 
versita degli Studi e della Rev. Fabbrica di 8. Pietro. 

All Emo Sig. Cardinale Patrizio Giuseppe Hayes, Arcivescovo di New York, 
le Sacre Congregazioni di Propaganda Fide, dei Riti e dei Seminari ¢ delle 
Universita degli Studi. 


NOMINE 


Con Biglietti della Segreteria di Stato, il Santo Padre Pio XI, felicemente 
regnante, si é degnato di nominare: 


18 gennaio 1924. Monsig. Basilio de Sanctis, Uditore della Nunziatura Apo- 
stolica del Brasile. 

1 febbraio » Il Rmo D. Pietro Bastien, O. 8S. B., Consultore della Sacra 
Congregazione per la Chiesa Orientale. 

10 febbraio 1924. Monsig. Luigi Pellizzo, Arciv. tit. di Damiata, Segretario 
della Sacra Congregazione della Rev. Fabbrica di 8. Pietro. 

» » »  Monsig. Nicola Sebastiani, Segretario dei Brevi ai Principi. 

14 » » ,Monsig. Federico Cattani-Amadori, Segretario del Supremo 
Tribunale della Segnatura Apostolica. 

» » » Il Riho P. Pasquale Robinson, O. F. M., Consultore della 
Sacra Congregazione dei Religiosi. 


22 » »  Monsig. Giuseppe Bruno, Segretario della Pontificia Com- 
missione per Vinterpretazione del Codice di diritto canonico. 
» » »  Monsig. Gisleno Veneri, Vesc. tit. di Darni, e il Riho P. Gia- 


como M. Garcia, O. E. 8. A., Consultori della Sacra Con- 
gregazione del Concilio. 

1 marzo » li Rmho P. Antonio van Asseldonk, dei Crocigeri, ¢ il 
Kimo P. Leone del Sacro Cuore di Gesi, dei Passionisti, 
Consultori della Sacra Congregazione dei Religiosi. 

4 » »  Monsig. Francesco Solieri e il Riho P. Pasquale Robinson, 
O. F. M., Consultori della Sacra. Congregazione dei Se- 
minari ¢ delle Universita degli Studi. 

18» »  Monsig. Francesco Guglielmi, il Rino P. Arsenio Vercan- 
teren e il Riho P. Antonio Iglesias, entrambi dell’Or- 
dine dei Frati Minori, Consultori della Sacra Congrega- 
zione dei Sacramenti. 

24 » Ii P. Enrico Rosa, 8. I., Consultore della Commissione 

Pontificia per la Preservazione della Fede. 


Con Brevi Apostolici, il Santu Padre Pio XI, felicemente regnante, si é 
degnato di nominare: 
Assistente al Soglio Pontificio: 
19 febbraio 1924. Monsig. Giuseppe Antonio Lezcano y Ortega, Arcivescovo 
di Managua. 
Protonotarit Apostolict ad instar participantiwn: 


8 febbraio 1924. Monsig. David O’Leary, della diocesi di Kerry. 


23 » »  Monsig. Antonio Wilezkievicz, della diocesi di Tarnow. 
7 marzo » Monsig. Geraldo Murphy, dell’archidioceci di Halifax. 


Prelato Chicrico di Camera: 


6 marzo 1924. Monsig. Angelo Gaeta Caselli. 


Prelati Domestici di S. N.: 


23 ottobre 1923. Monsig. Rosario La Paglia, della diocesi di Caltanissetta. 
9 febbraio 1924. Monsig. Emmanuele Fernandez Mendez della diocesi di Pla- 
sencia. 


Cappellano comune soprannumerario: 


1 marzo 1924. Monsig. Antonio Rossi. 

20 febbraio 1924, Monsig. Valentino ’Arvay—Nagy, della diocesi di Cassovia. 


21 » »  Monsig. Nehmatallah Awad, dell’archidiocesi di Cipro. 
» » »  Monsig. Cesare Mambretti, dell’archidiocesi di Milano. 
23 » »  Monsig. Michele Gurrera, della diocesi di Caltanissetta. 
29 » »  Monsig. Giorgio Schreiber, della diocesi di Miinster. 
I marzo »  Monsig. Paolo Muller-Simonis, della diocesi di Strasburgo. 
10 » »  Monsig. Giorgio Suba, della diocesi di Munkacs. 
” » »  Monsig. Simeone Szabé, della medesima diocesi. 
” » »  Monsig. Rosario Grillo, della diocesi di Trapani. 
” » »  Monsig. Michele Driscoll, dell’archidiocesi di Halifax. 
11 » »  Monsig. Alfredo Cadot, della diocesi di Amiens. 
» »  Monsig. Most Goncalves de Conto, della diocesi di Ilheos. 
12 » » Monsig. Giorgio Bouillon, dell'archidiocesi di Ottawa. 
15 » »  Monsig. Daniele Sajatevic, della divcesi di Krizevei. 
ONORIFICENZE 


Con Brevi Apostolici, il Santo Padre Pio XI, felicemente regnante, si é 
degnato di conferire: 
Il Cavalierato dell’Ordine Piano: 


25 febbraio 1924. Al sig. Carlo Arborio Mella di Sant’Elia, dell’archidiocesi 
di Sassari. 
7 marzo  » Al sig. marchese Luigi Barbi, Guardia Nobile di S. S. 
La Gran Croce dell’Ordine di San Gregorio Magno, classe civile: 
8 marzo 1924. Al sig. Manuel de Escandon, marchese di Villavieja, dell ‘ar- 
chidiocesi di Parigi. 
La Commenda dell’Ordine di San Gregorio Magno, classe civile: 


30 gennaio 1924. Al sig. avv. Francesco Diamilla Magnelli (Roma). 
7 febbraio » Al sig. comm. prof. Odoardo Persiani (Roma). 


13 » » Al sig. Architetto Giuseppe Kleesattel, dell’archidiocesi di 
Colonia. 

20 » » Al sig. conte Francesco Statella, dell’archidiocesi di Napoli. 

27 » » Al sig. Claudio Marzorati, dell’archidiocesi di Milano. 

12 marzo » Al sig. Ugo Hermann, dell’archidiocesi di Colonia. 

14 » » Al sig. prof. Giuseppe Terrabugio, dell’archid. di Milano. 

20 » » Al sig. Puzant Masraff (Cairo). 


La Commenda dell Ordine di San Gregorio Magno, classe militare: 
29 febbraio 1924. Al sig. contrammiraglio Antonio Alves Ferreira da Silva 
(Brasile). 
Il Cavalierato dell’Ordine di San Gregorio Magno, classe civile: 


14 febbraio 1924. Al sig. Enrico Liesens, della diocesi di Namur. 
16 » » Al sig. Renato Laguérenne, della diocesi di Limoges. 


— 


Diarium Romanae (Curiae 173 


19 febbraio 1924. Al sig. Ernesto Dessart, dell’archidiocesi di Malines. 


21 » » Al sig. avv. Amileare Martinelli, della diocesi di Bergamo. 

27 » » Al sig. Paolo Achille Gnaga, della diocesi di Crema. 

7 marzo » Al sig. Giacomo van Vollenhoven, della dioc. di Bois-le-due. 

13 » » Al sig. Marco Emilio Delisse, dell’archidiocesi di Rennes. 

» » » Al sig. prof. Giovanni Uberto Charpentier, della medesima 
archidiocesi. 

15 ” » Al sig. Giovandiego Ferrante, della diocesi di Aquino. 

» » » Al sig. avv. Francesco Huy-berechts, dell’archid. di Malines. 

17 » » Al sig. Warren H. Cartier, della diocesi di Grand Rapids. 


La Commenda dell’Ordine di San Silvestro Papa: 


18 febbraio 1924, Al sig. prof. Remigio Renzi (Roma). 


Il Cavalicrato dell’Ordine di San Silvestro Papa: 


24 dicembre 1923, Al sig. Silva Boulnois, della diocesi di Beauvais. 

5 febbraio » Al sig. Giacomo Thornton di Ceronulla, dell’archidiocesi di 
Sidney. 

1] ” » Al sig. Bernardo Gauer, dell’archidiocesi di Colonia. 


MAGGIORDOMATO DI SUA SANTITA 


NOMINE 


Con biglietti di S. E. Revina Monsig. Maggiordomo, il Santo Padre Pio XI, 
felicemente regnante, si ¢ degnato di nominare: 


Camerieri Segreti Soprannumerari di 8S. 8: 


13 febbrai 1924, Monsig. Giuseppe Roserot, della diocesi di Troyes. 


26 » »  Monsig. Giuseppe Poll, della diocesi di Ratisbona. 
» » »  Monsig. Raffaele Baratti, della diocesi di Guastalla. 
26 » »  Monsig. Desiderato Comeau, dell’archidiocesi di Halifax. 
marzo »  Monsig. Vittorio Déqué, dell’archidiocesi di Tolosa. 
» » »  Monsig. Ferdinando Ramella, della diocesi di Viterbo. 
» » »  Monsig. Giovanni Simrak, della diocesi di Krizevac. 
» » »  Monsig. Michele Mudri, della medesima diocesi. 
14 » »  Monsig. Andrea Gacsér, dell’archidiocesi di Strigonia. 
» » »  Monsig. Zeno Kalinowski, della diocesi Vladislavia. 
15 » »  Monsig. Gaetano Profeti, della diocesi di Colle Val d’Elsa. 
» » » Monsig. Roberto Piacitelli (Roma). 
» » »  Monsig. Antonio Vaskovic, della diocesi di Presév. 
» »  Monsig. Nicola Danjko, della medesima diocesi. 
18 » »  Monsig. Ernesto Venturini, dell’archidiocesi di Modena. 
21 » »  Monsig. Carlo Marangoni, dell’archidiocesi di Camerino. 


Camerieri donore in abito paonazzo di 8. 8.: 


6 marzo 1924, Monsig. Luigi Arsenio Venegas, della diocesi di Concezione. 
> »  Monsig. Giovanni Battista Rebora, dell'archidioc. di Genova. 


| 

18 marzo 1924. Monsig. Angelo Gambaro, della diocesi di Novara. 
20 » »  Monsig. Carlo Gozzini, della diocesi di Novara. 
22 » »  Monsig. Nicola Giannéccari, della diocesi di Cotrone. 


Cameriere d’onore extra urbem di S. S8.: 


23 febbraio 1924 Monsig. Angelo Dancausa Lozano, della diocesi di Burgos. 


Cameriere d’onore di Spada e Cappa Soprannumerario di 8. 8.: 


12 marzo 1924 Il sig. conte Angelo Brazzetti, della diocesi di Bagnoregio 


Cappellano segreto d’onore di 8. 
25 febbraio 1924 Monsig. Giuseppe Angeletti, della diocesi di Nocera e Gualdo 
Tadino. 
Cappellani d’onore extra urbem di S.: 


27 febbraio 1924 Monsig. Salvatore Venturini, della diocesi di Frascati. 
1 marzo »  Monsig. Alessandro Sztojka, della diocesi di Munkaes. 
» » »  Monsig. Vittore Selyké, della medesima diocesi. 


NECROLOGIO 


12 gennaio 1924. Monsig. Girolamo Van Aertselaer, Vescovo tit. di Zarai. 
20 febbraio » Monsig. Giovanni Edoardo Gunn, Vescovo di Natchez. 


21 » »  Monsig. Teofilo Meerschaert, Vescovo di Oklahoma. 
10 marzo »  Monsig. Giulio Vaccaro, Arcivescovo di Bari. 

11» »  Monsig. Nicola Averardi, Vescovo tit. di Tarso. 
12» »  Monsig. Ferdinando Polloni, Vescovo di Bertinoro. 
13 »  Monsig. Ignazio Hummel, Vescovo tit. di Trapezopoli. 
27 »  Monsig. Giuseppe Pelczar, Vescovo di Przemysl. 

